text: - Tervetuloa jannepikkarainen.fi:n! - Varjoblogi - Gurutus - Amiga-vinkit - Käyttiskokeilut - Muut kirjoitelmat - Tarinat - English Summary - Image galleries - Uutiset Umppari sanoi poks Vuonna 2001 kävi köpelösti, kun umpparini räjähti. Jaba sairaalassa Lienee aika kirjoittaa "jatkoa" huiman suosion saavuttaneelle armeijasivustolleni ja kertoa, millaista elämä sairaalassa noin suurinpiirtein on. Ehkäpä tämä sivu hieman rauhoittaa niitä, jotka tietävät syystä tai toisesta joutuvansa sairaalaan lähitulevaisuudessa tai niitä, jotka potevat sairaalakammoa. Jos Jaban kaltainen nörtti selviää sairaalasta, niin kukapa sitten ei selviäisi... Inttipäiväkirjani kaltaista kronologista sivustoa en tähän tee, mutta yritän parhaani mukaan opastaa, miten sairaalassa kannattaa olla, jotta olo siellä olisi mahdollisimman siedettävä. Miksi itse jouduin sairaalaan? Heinäkuun 2001 puolivälissä umpilisäkkeeni kirjaimellisesti räjähti. Normaalistihan umpparileikkaus tietää parin vuorokauden sairaalavisiittiä, mutta -- paha kurki sentään -- minullepa osui kohdalle huomattavasti huonompi tuuri. Räjähtäessään umpilisäke levitti umpparin sisällä olevaa bakteerimömmöä ympäri vatsaa aiheuttaen pahalaatuisen vatsakalvontulehduksen. Tätä yritettiin leikkauksen jälkeen parannella lääkkeillä viikon verran, mutta eihän se mitään auttanut. CRP (serppi, tulehdusarvo) pysyi huiman korkealla (300-500, normaalisti alle 10), joten minut passitettiin tarkempiin jatkotutkimuksiin. Ultraäänitutkimuksessa vatsasta löydettiin 8x9x4 cm -kokoinen märkäkertymä. Näinpä vatsaani tökättiin paikallispuudutusleikkauksen avulla letku, jonka tarkoitus oli imeä tuo märkä vatsasta pois. Letku törötti vatsastani ulkona 6 vuorokautta, jonka jälkeen märkää ei enää dreeniin tullut. Uuteen ultraäänitutkimukseen lähdettiin toiveikkaana, mutta toiveet karisivat nopeasti - letku oli imenyt märästä vain puolet, toinen puoli oli jäljellä. Tulos: Jaba uudestaan leikkuupöydälle. Uuden leikkauksen jälkeen vatsani oli tyhjä tuosta märkäkertymästä. Herätys ei tosin ollut kovin mukava, kun yhden letkun sijasta vatsastani töröttikin kolme letkua, jotka sitten menivät eri puolille vatsaa. Letkut imivät pois leikkauksessa käytettyjä huuhteluaineita, tai oikeammin niiden jämiä ja muuta sellaista mönjää. Todettakoon, että liikkuminen tuossa vaiheessa tekee kipeää, kun koko vatsa on ennestään tulehtunut, vatsassa on kaksi tuoretta leikkuuarpea ja kolme letkua hinkkaa kukin 20 senttimetrin syvyydessä vatsassa. Ilman saattajaa en edes saanut liikkua, pyörtymisen vaara oli sen verran suuri. Yllä erittäin lyhyt tiivistelmä siitä, mitä tapahtui 20.7-.10.8.2001 välisenä aikana. Elokuussa lähdin sairaalasta iloisesti vihellellen ajatellen, että nyt sitä varmaan saa olla pitkään ilman seuraavaa sairaalakäyntiä. Väärin. Lokakuun keikka tarkemmin Lokakuun toinen päivä luulin sairastuneeni liikkeellä olevaan flunssaan, kun iski pahoinvointi ja muutenkin outo olo. Tiistaina olo oli normaali, mutta keskiviikkona oksetus iski jälleen. Kun homma ei torstai-aamuun mennessä ollut mennyt ohi, menin antamaan armaalle työpaikkalääkärillemme käsipäivää. Mokoma hyväkäs passitti minut välittömästi Mariaan jatkotutkimuksiin. Mariassa tekivät (kiitettävän nopeasti, muuten, päinvastoin kuin lehdet viime aikoina ovat väittäneet) päivystyksessä näitä perustutkimuksia - röntgen, vatsan paineleminen ja niin edelleen. Totesivat, että kesäinen leikkuurumba oli muodostanut suolimutkan ja/tai kiinnikkeitä, joka nyt sitten teki oloni kurjaksi. Tuossa vaiheessa oltiin toiveikkaita, että homma menisi ohi nesteillä ja suurta paskomista aiheuttavalla ripulilääkkeellä, joten minut vedettiin yöksi sairaalaan tarkkailuun. Mitään ei kuitenkaan ulos tullut, paitsi yläkautta. Näinpä herätys perjantaiaamuna oli melko karu, kun sängyn päädyssä seisoi kirurgi ja kysyi: "Kokeillaanko laittaa sinulle muutamaksi päiväksi nenä-maha-letku ja toivotaan, että se laukaisee tilanteen vai leikkaammeko sinut tänään?". Kesällä uskoni kaikenlaisiin letkuihin meni -- eihän nykyajan langattomassa maailmassa johtoja mihinkään tarvita --, joten passitin itseni leikkuupöydälle. Ennen leikkausta laittoivat kuitenkin tuon nenämahaletkun. Hyi mikä kokemus. Lääkäri vain totesi, että "Nyt liikkumatta ja rauhallisesti" ja alkoi survoa letkua nenään. Muutaman sekunnin päästä kuului kommentti "Niele" ja sittenhän nieltiin muutaman oksetuskerran kera, kunnes letku oli vatsassa. Seuraava kammotus tuli kohdalle leikkuusalissa. Olin jo henkisesti valmistautunut leikkuuta yleensä edeltävään olotilaan (rentouttava esilääke, mukavan lämpimät pyyhkeet ympärillä...), mutta eikö mitä. Joku lääkäri käski kääntyä kyljelleen ja survaisi selkänikamien välistä epiduraaliletkun selkäytimeen. "Tämä auttaa sinua leikkauksen jälkeen mukavasti", kuului kommentti. Jaa. Näinpä minut leikattiin. Kesällä vatsassa riehunut pitkäaikainen vatsakalvontulehdus + lähes 10 vuorokautta vatsassa olleet letkut olivat yhteistyössä rakentaneet suolistoon huomattavan määrän kiinnikkeitä ja vetäneet ohutsuolen kuristuksiin yli 90 asteen kulmaan. Näinpä ohutsuolesta ei mennyt läpi mitään, edes ilmaa. Ei ihme, että kaikki tuli minulta ylös yläpäästä. Leikkelivät minua noin kaksi tuntia, joten kaipa noita kiinnikkeitä ihan hoideltavaksi asti oli. Vatsasta myös pumpattiin nenämahaletkun kautta leikkauksen aikana 2,5 litraa jotain mömmöä! Leikkauksen jälkeen heräsin epiduraalipuudutukseen ja edelleen nenämahaletkuun kytkettynä. Jälkimmäinen herätti suurta inhotusta, mutta pääsin siitä onneksi eroon jo seuraavana aamuna. No, tästä eteenpäin elo olikin sitä letkeää sairaalaelämää - sänkyyn tarjoillut ateriat, täysihoito ja jatkuva vierailijastreami. Ei sillä että tuosta suunnattomasti nauttisin, mutta pakostihan siihen tänä vuonna on tottunut, kun nyt on 32 sairaalavuorokautta tältä vuodelta takana. Lopputulos? Vatsa ruvella aika nätisti. Mutta hei, ei se niin vakavaa ole Yksi asia on varma: ellei sairaalassa pidä mieltään virkeänä huumorin ja jonkin oheistekemisen avulla, siellä masentuu takuuvarmasti virkeämpikin ihminen. Itse yritin ottaa kaiken kokemani mahdollisimman rennosti, tässä otteita sairaalahuumorista. Suurin osa tilannekomiikkaa, joten eivät varmasti näin tekstimuodossa toimi... - Hoitaja tuli vaihtamaan kädessäni olevan kanyylin (siis sen, mistä tippanesteet ja muut lasketaan) paikkaa. Edellinen oli teipattu käteen todella monen teippikerroksen avulla, ja teippien repiminen aiheutti mukavaa irtoilevien ihokarvojen ritinää. Tämä tuotti hoitajan irvistyksistä päätellen tälle ilmiselvää sympatiatuskaa. Pääsinpä kerrankin sanomaan itse hoitajalle: "Ota ihan rennosti vaan, ei tämä niin paljoa satu". - Eräällä sinänsä miellyttävällä ja rempseällä hoitajalla on kieroontunut tapa tulla huoneeseen vaikka sitten keskellä yötä ja huikata ovelta reippaasti "TERVE!". Tai oli, kunnes hoiti Jabaa kesällä & nyt lokakuussa. Minä kun aina vastasin takaisin jotain tyyliin "... no niin terve kuin näissä oloissa voi olla" tai "... tällä hetkellä kylläkin helevetin kipeä". Jossain vaiheessa hoitaja sitten sanoi minulle, että asiaa mietittyään tajusi itsekin, miten outoa on huikata ties miten sairaalle potilaalle jotain tuollaista. Tästä eteenpäin hoitaja ei ainakaan minua enää "TERVE!" -huudahduksella tervehtinyt, vaan sanoi "Moi", "Huomenta" tai jotain vastaavaa. - Lokakuinen huonetoverini inhosi suunnattomasti, jos huoneemme ovi oli raollaan. Toverini vuode kun sijaitsi ihan oven vieressä ja käytävältä kantautui ikävästi vetoa ja kaikua. Miekkonen kyhäsikin oveen ensin ihan pienen "Suljethan oven, kiitos!" -lappusen. Ensimmäinen lappu oli hieman liian pieni, joten seuraavana päivänä oveen oli ilmestynyt hieman isompi lappu ja kolmantena lopullinen, varmasti näkyvä versio. Tuon oviruljanssin seuraaminen oli todella outoa puuhaa. Kiitos seurasta muuten, George. :-) - Heti leikkauksen jälkeen sain todella niukasti juotavaa, lasillisen per kuusi tuntia. Yöllä minua kuitenkin janotti suunnattomasti ja yöhoitajan tullen käytin kaiken mahdollisen maanittelukykyni vesilasillisen saamiseen. "Saisinko edes puoli lasia vettä? Tuo pöydälleni tuotu kasvi joi edellisen lasin loppuun, en minä. Usko pois. Täytä nyt se lasi... jooko... tuo suunkostukeaine on melko kamalaa ja en varmasti saa unta ennen kuin saan suuni edes kostutettua raikkaalla vedellä...". Aikansa maanitteluani kuunneltuani hoitsu täytti lasin. Toista lasia en yöllä enää saanut. - Leikkauksen jälkeenhän on tärkeää lähteä mahdollisimman pian liikkeelle vuoteesta, ettei tule makuuhaavoja tai muita komplikaatioita. Huonetoverini ehdotus: rakennetaan sairaalan käytävälle kiskoja pitkin kulkeva sähköjänis, jonka perässä juoksemme. - Huonetoverini (miespuolinen) vietiin ultraäänitutkimuksiin. Kun hän oli jo huoneen ovella menossa, huikkasin hänelle että "Kerro sitten, tuliko tyttö vai poika". Ovelta kuului vastauksena "Ei sinulla ole varaa kuittailla tuolla tavalla, senkin epiduraalipotilas". (epiduraalin avullahan usein puudutetaan synnyttäviä äitejä). Näitä ne hoitajatkin kertoo... Riippuen siitä miksi sairaalaan on joutunut, siellä sattuu joko tosi paljon tai sitten ei lainkaan. Etenkin kesällä minulla todella oli ikäviä kipuja, mutta niistäkin selviää. Tässä ohjeita vastaisen varalle meille itse kullekin. - Älä kärsi turhaan. Jos sattuu, pyydä kipulääkettä. Sitä kyllä saa aina... ellet nyt ihan viiden minuutin välein ainetta ole ruinaamassa. Lääkkeestä riippuen yhden annoksen vaikutus kestää muutamasta tunnista koko päivään ja vaikutuksen aikana on olosuhteisiin nähden ihan hyvä olo. - Älä ajattele kipua. Pahinta mitä voi tehdä, on ajatella kipua tai särkykohtaa. Tällöin elimistösi muistaa kivun ja särky alkaa aivan varmasti riippumatta siitä, kuinka täyteen lääkettä sinut on pumpattu. Saatuasi lääkkeen siirrä ajatuksesi jonnekin ihan muualle, makaa sängyssä leppoisassa asennossa ja hengitä rauhallisesti. Kipua saa siirrettyä syrjään uskomattomia määriä pelkän ajatuksen voimalla. Intiaanitkin jo sanoivat, että kipu on vain mielipideasia. - Älä mangu. Marina ja vinkuminen on turhaa. Kun sairaalassa joka tapauksessa on oltava ja siellä joka tapauksessa sattuu, niin älä muistuta itseäsi ja muita jankuttamalla kivusta tai olemalla ikikärttyinen. Kyllä, kesäkeikalla minäkin olin parina päivänä osan päivästä pinna tiukalla, mutta se johtui lähinnä siitä, että kotiinlähtöpäivääni siirrettiin seitsemän(!) kertaa. Huumorilla ja pirteällä mielellä aika kuluu paremmin kuin marmattamalla ja hoitajatkin hoitavat sinua mieluummin. - Ota se opettavaisena kokemuksena. Jälleen kerran - kun siellä sairaalassa kerran on oltava, niin ajan voi käyttää siihen, että tutustuu sairaalan arkirutiineihin, perussanastoon, käytäntöihin ja elämänmenoon. Kyselemällä kaikkea ("mikä tuon käteen tökättävän esineen oikea nimi on?") oppii edes jotain uutta ja mikäs sen mukavampaa. Siinä ohimennen voi kysellä hoitajiltakin heidän taustoistaan ja tarinoistaan tai heittää hoitajille levotonta herjaa. Mielellään he hetkeksi pysähtyvät juttelemaan ja noin heistä saa oikeita ystäviäkin tai vähintään juttukavereita. :-) - Ole rauhallinen. Mitä sinulle sitten tehdäänkin, ole toimenpiteen ajan rauhallinen ja ajattele jotain ihan muuta. Useimmat toimenpiteet, joita sinulle valveilla ollessa tehdään, kestävät vain muutamia sekunteja ja mitä enemmän homman aikana hötkyt, sitä suurempi on mahdollisuus että jotain menee pieleen. Tai vähintään homma pitkittyy. Esimerkkinä nenämahaletkun laittaminen. Operaatio kesti ehkä kymmenen sekuntia ja tuo oli kyllä erittäin ikävää aikaa, mutta jos siinä olisi riuhtonut ja vauhkonnut, aikaa olisi kulunut monin verroin enemmän. Sairaalasanastoa En ota vastuuta sanaston oikeellisuudesta, nämä kun ovat sairaalassa ollessa itse ohimennen syrjäkorvalla kuunnellen / muuten kysellen opiskeltuja. - crp = C-reaktiivinen proteiini, paljastaa tulehdukset ja kertoo tulehdusarvon. Mitataan verikokeen avulla. - dreeni = pussin ja letkun yhdistelmä. Letku siis imee kropasta mömmöä tuohon pussiin. - dreneeraus = tapahtuma, jolloin dreeni toteuttaa imuaan. - ii-vee = suonensisäisesti hoidettava lääkitys tms. - kanyyli = yleensä kämmenselkään tai käsivarteen sijoitettava neulakapistus, jonka kautta suoraan suoneen tiputetaan tippanesteet ja muut sellaiset. - kuikka = ks. sorsa. - mandriitti = kanyylin korkki, laitetaan paikalleen silloin kun mitään suoneen tiputettavaa ei ole. - per os = suun kautta - serppi = katso crp - sorsa = kusipullo, johon lorotetaan jos ei itse voi vessaan asti liikkua. - vähäjätteinen = nestemäinen ruoka. - yökkö = yöhoitaja. Loppukiitos Marian sairaalan osasto K1: KIITOS teille kaikille hoitajille ja lääkäreille! Iloisen asenteenne vuoksi sairaalasta lähteminen on kummallakin kerralla ollut lähes haikeaa. :-) Tosin, toivottavasti törmäämme ensi kerralla jossain muualla, esimerkiksi Stockmannilla... jatkakaa hienoa työtänne, Sari, Marianne, Tiina, Ari, Janne, Hanne, Marjo, Maikki, Suvi, Annikki ja kaikki te, ketkä listasta unohdin! © 2010 Janne Pikkarainen. Drupal theme by meter.


source: fineweb

text: Huh! Olipahan urakka ja tulipahan tehtyä. :) Nyt ymmärrän, miksi joku nosteli hattua, kun kerroin ryhtyväni tähän. Mutta mikä mukavinta, hulinaa kirpputoripöydän ympärillä riitti. Kirppisblogissa oli tuona varsinaisena myyntipäivänä 15 600 sivunkatselua ja sitä myötä melkein kaikki tavarat löysivät uuden omistajan. Kiitos vielä kaikille aarteidenetsijöille! Kokosin alle muutamia kokemuksiani vinkiksi, mikäli harkitsette samanlaista kirppisoperaatiota. 1. Tuotteiden valinta ja valokuvaaminen Valitse kermat kakun päältä, eli laita myyntiin kirppiskasasi parhaimmisto. Valokuvaa tuotteet mieluiten luonnonvalossa vaaleaa yksinkertaista taustaa vasten. 2. Kirppisblogin luominen Perusta bloggeriin uusi blogi dynaamisin näkymin. Tee jokaisesta kuvaamastasi tuotteesta oma postaus periaatteella ensimmäinen kommentoija on uusi omistaja. Lisää viimeiseksi postaukseksi selkeät toimintaohjeet ostajalle: miten tuotteita voi ostaa, mihin osoitteeseen ollaan yhteydessä tuotevarausten jälkeen jne. 3. Tuotteiden nimeäminen Tuotteet kannattaa nimetä selkesti niin, että ne on helposti tunnistettavissa (paita 1, paita 2, paita 3 jne). Tällä logiikalla pystyt itse helpommin hallitsemaan sähköpostiin saapuneita tuotevarauksia ja niihin liittyviä yhteystietoja (ja myöhemmin pakkausoperaatiota). 4. Tuotetiedot Kuvaile tuotteet tarpeeksi tarkkaan. Usein joku yksittäinenkin strateginen mitta auttaa ostajia hahmottamaan tuotteen todellisen koon. Mistä tuote on ostettu? minkä merkkinen, kokoinen, kuntoinen tms. tavara on? 5. Hinnoittelu + postituskulut Hinnoittele tuotteet oman harkintasi mukaan + lisää mukaan arvioidut postituskulut (eritellen nämä tuotteen hinnasta, sillä jos joku ostaa useamman tuotteen, voit helposti yhdistellä postituskuluja). Itse käytin postareiden laskemiseen keittiövaakaa, mittanauhaa ja postin hinnastoa. Vaihtoehtoja ovat käytännössä normaali kirje, maksikirje ja postipaketti. Muista huomioida pakkausmateriaalien osuus, se voi yllättäen nostaa painon seuraavaan postimaksuluokkaan. Tässä kohtaa mokailin itse, mutta onneksi kohdalleni oli osunut ymmärtäväisiä kirppisasiakkaita. Myönsin punnitusvirheeni ja kysyin rohkeasti, josko ostaja oli valmis maksamaan todelliset, hieman korkeammat postikulut. 6. Pakkaaminen Kerää ennakkoon itsellesi arsenaali erilaisia pakkausmateriaaleja: silkkipapereita, kuplamuovia, pahvilaatioita, kirjekuoria ja jämäköitä paperikasseja. Kannattaa hyödyntää mahdollisimman paljon kierrätettyä materiaalia, jotta tästä osiosta ei tule isoja lisäkustannuksia. Itse en kerennyt tätä tekemään, koska pystytyin kirpparin hetken mielijohteesta, mutta selvisin vanhoilla jemmavarastoillani kohtuullisin kirjekuori- ja pakkauskustannuksin. 7. Yhteydenpito ja seuranta kauppojen synnyttyä Mikäli myyt paljon tuotteita, varaa aikaa sähköposteiluun ostajien kanssa (yhteystietojen vaihto, lisäkysymykset tuotteista, maksusuoritusten seuraaminen ja kirjaaminen jne). 8. Postittaminen Ja eikun postiin. Itse toimitan paketit postiin parissa kolmessa erässä. Tässä vielä linkki jo suljetulle kirpparilleni > NHWY / KIRPPUTORI // Some tips how to arrange a flea market for your blog readers. Maybe not an easy but a very funny way to recycle things you never use.


text: Lainaus: | | Ei nimimerkkiä kirjoitti: Vaikuttiko Hyvinkään ampujan Facebook Persu fanitus keskustelu tähän päätökseen? Jatkossa on Soinin ja Halla-ahon helpompi kontrolloida niitä, jotka vaativat avointa keskustelua Persujen väkivaltaan yllyttämisestä. Ei. Tämä keskustelun tason kohottaminen ja moderoinnin tehostaminen on ollut esillä tässä viimeisen puolen vuoden aikana, välillä enemmän ja välillä vähemmän. Uudesta rekisteröintikäytännöstä päätettiin tuossa reilu kuukausi sitten. Se pitää pitää edelleenkin mielessä, että ennakkomoderointi oli yksi varteenotettava vaihtoehto. Jos tämä uudistus vähentää häiriköintiä, niin se on jo puoli voittoa. Viestimäärä ei ole ollut missään vaiheessa se pääpointti, vaan se on vain tuplaantunut tässä n. 2,5 vuoden aikana. Palstalla riittää varmasti juttua, vaikka keskustelu vähenisikin aluksi esim. "vain" 5000 viestiin päivässä.


text: Puumalaisen noin viikko sitten kirjoittaman monikulttuurin ylistyksen innoittamana päätin koittaa, josko saisin aikaiseksi asiallisen vastineen omalla nimelläni ja josko Helsingin Sanomat sen julkaisisi. No, ilmeisesti mielipidekirjoitukseni ei joko ollut riittävän asiallinen tai sitten olen oikeassa siinä, että kenenkään ei anneta julkisuudessa kyseenalaistaa monikulttuuri-ideologiaa. Kysyin Hesarilta myös syytä siihen, miksi he eivät halunneet julkaista allaolevaa. Vastausta en saanut. Tämä vain ihan esimerkkinä Helsingin Sanomien julkaisulinjasta. ============== Vähemmistövaltuutettu Mikko Puumalainen kirjoittaa suomalaisen yhteiskunnan moninaisuudesta (HS Vieraskynä 10.7.). Jo virkansakin puolesta Puumalainen tuo myönteisesti esille sen, miten romanit ja saamelaiset puolustavat aktiivisesti oikeuksiaan, mutta samalla hän tuntuu kiistävän suomalaisilta oikeuden puolustaa kulttuuriaan. Puumalaisen mielestä "maassa maan tavalla" on iskulause, joka on oikeastaan vain valta-aseman ilmaus. Kyseessä on kuitenkin globaali ja ikivanha viisaus, jossa on enemmän perää kuin Puumalainen haluaa myöntää. Pienten kansojen ja vähemmistöjen kulttuuri ja oikeudet eivät säily, jos niiden puolesta ei taistella. Jos asiaa tarkastellaan maailman tai Euroopan mittakaavassa, suomalaiset ovat pienen pieni vähemmistö. Ja koska mikään muu valtio tai liittoutuma tuskin perustaa suomalaisuusvaltuutetun virkaa lukemattomien muiden valtuutettujen rinnalle, meidän suomalaisten tulisi ehkä tehdä se. Todellinen moninaisuus on sitä, että maailmassa on erilaisia maita, joissa asuu erilaisia ihmisiä, ei sitä, että jokaisessa maassa asuisi kiintiön mukainen prosentti maailman kutakin etnistä ryhmää. Ja maailmassa on vain yksi ainoa maa, jossa suomalaiset ja suomalainen kulttuuri ovat vielä toistaiseksi enemmistönä. Puumalainen ei näytä ymmärtävän, että mikä tahansa yhteiskuntajärjestys - myös demokratia - on "valta-aseman ilmaus". Pieni vähemmistö suomalaisista saattaa esimerkiksi olla sitä mieltä, että 16 vuotta on liian korkea seksin suojaikäraja, mutta enemmistön säännöillä mennään. Itsenäisellä kansakunnalla pitää olla myös oikeus päättää siitä, mihin suuntaan kansalaiset haluavat yhteiskuntaansa, kulttuuriaan ja maansa väestörakennetta kehitettävän. Jos suomalaiset haluavat, että maassa eletään maan tavalla, heillä on täysi oikeus edellyttää sitä tänne asumaan haluavilta. Oikeus muuttaa Suomeen asumaan ei ole mikään globaali, absoluuttinen ihmisoikeus tai perustarve, vaan täysin suomalaisten demokraattisen enemmistön määrättävissä. Tai ainakin sen pitäisi olla. Monikulttuuri-ideologia on vaivihkaa ja hyvin epädemokraattisesti hiipinyt valtion ainoaksi viralliseksi totuudeksi, jota kukaan ei uskalla kyseenalaistaa, vaikka sen pitäisi olla vain yksi poliittinen linja muiden joukossa, kuten vaikkapa Nato-jäsenyys. Puumalainenkin myöntää monikulttuurisuuden muualla Euroopassa aiheuttamat ongelmat. Siitä huolimatta suomalaisilta ei ole missään vaiheessa kysytty, haluavatko he todellakin, että Suomeen luodaan määrätietoisesti koko ajan yhä uusia vähemmistöjä, joilla on omat ainutlaatuiset kulttuurinsa ja vähemmistöoikeutensa. Uusi Eurooppa- ja maanmuuttoministeri Astrid Thors on tällä hetkellä valmistelemassa Ulkomaalaislain uudistusta. Thorsin mukaan loppuun asti harkittuun kokonaisuudistukseen ei ole aikaa, vaan lakia on nyt kiireesti muutettava osissa. YLEn uutisen mukaan ulkomaalaisten maahanmuutto halutaan joustavammaksi, koska hallitus pelkää pahenevaa työvoimapulaa. Sisäministeriössä on tekeillä pakolaisaseman myöntämisen helpottamista koskeva lakiuudistus, jota valmistellaan nyt kesälomien aikana kaikessa hiljaisuudessa ja joka on tarkoitus nuijia läpi eduskunnassa heti syksyllä. Tosin se kuuluisa "huutava työvoimapula" ei ole kaikesta huudosta huolimatta toteutunut eikä suurinta osaa nykyisistäkään pakolaisstatuksella maahan tulleista ihmisistä ole suurista ponnisteluista huolimatta pystytty työllistämään, joten on vaikea ymmärtää, mitä ongelmaa Thors kuvittelee ratkovansa aloittamalla uudistukset pakolaisaseman myöntämisen helpottamisesta. Maahanmuuttopolitiikan uudistaminen on tärkeä kysymys, joka edellyttäisi ehdottomasti laajaa ja avointa kansalaiskeskustelua. Koska sen seuraukset koskettavat jokaisen suomalaisen arkea ehkä jopa enemmän kuin EU-jäsenyys, asiasta pitäisi itse asiassa järjestää kansanäänestys. Mielellään nyt heti, ennen kuin suomalaiset todellakin ovat oman vähemmistövaltuutettunsa tarpeessa omassa maassaan.


text: Shimadzu tieteellinen Instruments on julkistanut uusimman version sen LC Maailman keskustelu uutiskirje, joka keskittyy LCMS-8030 huippunopeaan triple quadrupolimassaspektrometria massaspektrometri. Asia korostaa seuraavan sukupolven tekniikkaa sisällytetty LCMS-8030, kuten patentoitu UFsweeper ja huippunopea useita reaktio seuranta (MRM) hankinta. UFsweeper nopeuttaa tuote ioneja ulos törmäys solun estää herkkyyttä tappiot ja cross talk havaitut muissa järjestelmissä. Huippunopea MRM siirtymiä mahdollistavat tietojen hankinta jopa 500 eri kanavaa sekunnissa. LCMS-8030 huippunopeaan triple quadrupolimassaspektrometria massaspektrometri alkaen Shimadzu tieteellinen Instruments. Application Note tässä numerossa yksityiskohtia käyttö LCMS-8030 havaitsemiseen melamiinia elintarvikkeita. Siinä todetaan, että triple quad menetelmä analysoida Melamiini on yli viisi kertaa nopeammin kuin perinteisillä menetelmillä, joiden käyntiaika alle 60 sekunnissa. LC Maailman Talk myös artikkeli keskustella miten analysoida epäpuhtaudet lääkkeiden avulla 2D-LC/LCMS-IT-TOF. Lisäksi ajankohtaista valonheittimet Nexera UHPLC ja Shimadzu uusi iPad Control HPLC. Voit ladata sähköinen kopio LC Maailman keskustelu, käy www.ssi.shimadzu.com / LCWorldTalk . Tietoja Shimadzu tieteellinen Instruments, Inc. Shimadzu tieteellinen Instruments (SSI) on amerikkalainen tytäryhtiö Shimadzu Corporation, jonka pääkonttori sijaitsee Japanin Kiotossa. Vuonna 1875 Shimadzu on 2000000000dollari monikansallisen yhtiön kanssa kolme suurta osastoa: Medical Diagnostics, Aerospace / Industrial, ja Analysaattorit. Analyyttinen Division on yksi maailman suurimmista valmistajista Analyysivälineet ja ympäristön seurannan välineet. Vuonna 1975 SSI pääkonttori perustettiin vuonna Columbia, Maryland tarjota analyyttisiä ratkaisuja laboratorioihin Pohjois-, Keski-ja Etelä-Amerikan. Yhdysvalloissa SSI on verkosto yli 50 paikkakunnalla tarjoaa paikallisia ja alueellisia myynnin, asiakaspalvelun ja teknisen tuen.


text: | 3 tähden hotelli Firenzessä tyylikkäimpien 3 tähden hotellien joukossa Firenzen keskustassa Hotelli Il Guelfo Bianco on 3-tähden charmikas asuinpaikkasi Firenzessä, Italian renessanssin pääkaupungissa, taiteen ja kulttuurin tyyssijassa. Elegantti ja aito hotelli tarjoaa vierailleen epätavallisen yhdistelmän antiikkia ja nykyaikaa lämpimien ja hienostuneiden tilojen ansiosta. 3-tähden hotelli Il Guelfo Bianco sijaitsee huolellisesti restauroidussa 1400-luvun rakennuksessa ja sen tiloissa on rikka nykyaikaisia taideteoksia sisältävä kokoelma, jossa eri tyylit yhdistyvät ja tekevät jokaisesta tilasta ainutlaatuisen ja yksilöllisen. Romanttinen hotelli, ihanteellinen Firenzessä vietettävää pari- tai perhelomaa varten. Historiallisessa ydinkeskustassa sijaitseva hotelli on ihanteellinen kaupunkiin ja sen ihmeisiin tutustumista varten. Hotel Il Guelfo Bianco...pala vastustamatonta Firenzeä! Oletko Nozio Traveller? Pääsy ylimääräisiin alennuksiin, jotka on varattu vain sinulle > Päivästä 31 Joulukuu 2012 päivään 30 Joulukuu 2013 "La detta Firenze - per la quale cosa molti di lontani paesi la vengono ad vedere, ma non per necessità, ma per bontà de' mestieri ... From 31 Tammikuu 2013 to 24 Toukokuu 2013 From February 1st till May 25th 2013 it will take palce in Florence a great exhibition dedicated to Salvador Dali', master of surrealism. Over 100 ...


text: Parin viimeisen viikon aikana olen aina silloin tällöin yrittänyt ja yrittäny tunkea soittimeeni Austinista tulevan At All Costin uusinta levyä. Jokseenkin vieroksuttavalta kuulostaa yhditelmä uuden aallon amerikkalaisesta metalcoresta ja elektromusiikista, tai ainakin minusta se kuulostaa. Kuitenkin selventääkseni hieman, ei At All Cost aivan mitään elektropoppia ole, vaan thrashahtavaa ja hardcoresta mausteita lainaavaa metallia. Kompastuskivi bändillä tuntuu kuitenkin olevan yksi seikka, sillä tuntuu että pojat eivät oikein osaa päättää mitä kaikkea yhteen biisiin sisällytetään. At All Cost ei ole kaoottista metallia kuten Converge tai Dillingerit, mutta omalla tavallaan silti erittäin omalaatuista. Metallisen paahdon alkaessa ”Circle Of Demons” vaikuttaa lupaavalta, mutta jossain vaiheessa mukaan iskeytyvät elektronisen musiikin elementit lyövät kuuntelunautintoa kiitettävästi maahan. Jos tämäkään ei riitä, muutoin hyvin huutavalla vokalistilla on paha taipumus täräyttää emotionaaliset puhtaat laulut kertosäkeen kohdalla. Bändi itse uskoo löytäneensä oman tiensä toisella täyspitkällään, mutta jos itse tässä bändissä soittaisin, vaatisin todennäköisesti suunnan muutosta ja äkkiä. Yhtentoista raidan Circle Of Demons on nimensä mukaisesti piiri demoneita jotka sinkoilevat ympyrää, sillä levystä ei oikein saa minkäänlaista otetta ja voin valehtelematta sanoa kuunnelleeni sitä lukuisia kertoja. Levyn on tuottanut elektropunk/hardcore -yhtye The Risestä tuttu Rory Phillips, mutta ei minusta auta eikä vaikuta mihinkään. En osaa sanoa At All Costista vieläkään oikein mitään muuta kuin mikäli parrakkaat, pitkähiuksiset ja tatuoidut miehet kiinnostavat, tsekkaa bändi. Norma Jeanin ja Darkest Hourin fanien tästä promon mukaan pitäisi tykätä.


text: Skip to Content Siemensin kaasuvoimalaitokset on kehitetty mahdollisimman tehokkaiksi ja joustaviksi. Tuottavuus varmistetaan tuotekohtaisella optimoinnilla. Siemens tarjoaa niin kaasuturbiini- kuin kombivoimalaitoksiakin. Kaasuturbiinivoimalaitokset Kaasuturbiinivoimalaitos käynnistyy nopeasti ja on mahdollista asentaa lyhyessä ajassa. Kombivoimalaitokset Kaasuturbiini ja optimoitu vesihöyryprosessi nostavat hyötysuhdetta. Siemens on riippumaton turbiinisaarekkeiden toimittaja ydinvoimaloihin. Tämä varmistaa kestävät ja asiakkaiden vaatimuksiin sopivat ratkaisut. Ratkaisut kattavat tarvittaessa kaiken yksittäisistä elintärkeistä osista valmiina käyttöön toimitettuihin saarekkeisiin. Siemensin turbiinisaarekkeet ovat 1000-2000 MWe. Siemensin höyryvoimalaitosratkaisut 50 ja 60 Hz:n verkkoihin täyttävät hiilidioksidin päästömääräykset ja ilmanlaatuun liittyvät säännökset. Hiilivoimalaitokset 300 - 1000 MW hiilivoimalaitosratkaisuja erilaisilla höyryarvoilla: alikriittinen, ylikriittinen ja ylikriittisen ylittävät. Öljyvoimalaitokset Siemens tarjoaa hyväksi todettuja teknologisia ratkaisuja raaka- ja raskasöljyä polttoaineena käyttäville höyryvoimalaitoksille. Kustannustehokkaassa voimantuotannossa syntyvä prosessikaasu on hyödynnettävissä esimerkiksi vedenkäsittelyyn tai muihin ratkaisuihin. Kaasutus, synteesikaasun käsittely ja kombivoimalaitos varmistavat tehokkaan ja vähäpäästöisen hiileen perustuvan voimantuotannon. Siemensin integroidut kaasukombivoimalaitokset (IGCC) tuottavat erittäin vähäpäästöistä energiaa fossiilisista polttoaineista. Niiden polttoaineena on mahdollista käyttää myös huonolaatuista hiiltä, jätettä, biomassaa ja öljynjalostamojen jätettä. IGCC-laitoksissa polttoaine kaasutetaan ensiksi. Sen jälkeen synteesikaasusta on mahdollista erottaa hiilidioksidi. Vasta tämän jälkeen kaasutettu polttoaine poltetaan voimalaitoksessa. Hiilidioksidi on mahdollista varastoida. Maailman johtavien talousmaiden johtajat hyväksyivät kesäkuussa 2009 tavoitteeksi vähentää hiilidioksidipäästöjä puolella vuoteen 2050 mennessä. Hiilidioksidin talteenotto ja varastointi on tärkeä teknologia ilmastonmuutoksen hillitsemistavoitteen saavuttamiseksi. Siemens tarjoaa ratkaisuja hiilidioksidin erotteluun kaasutetusta polttoaineesta tai voimalaitosten savukaasusta. Suomessa Siemens on mukana Meri-Porin voimalaitoksen hiilidioksidintalteenottojärjestelmän toteuttamisessa. Porissa sijaitsevan hiilivoimalaitoksen sähköntuotantokapasiteetti on 565 MW. CCS-demonstraatiolaitos on suunniteltu käsittelemään noin 50 % Meri-Porin voimalaitoksen savukaasuista ja ottamaan talteen 90 % niiden sisältämästä hiilidioksidista. Tämä vähentää voimalaitoksen hiilidioksidipäästöjä noin 1,25 miljoonalla tonnilla vuodessa. Meri-Porin CCS-laitos on yksi suurimmista tähän mennessä julkistetuista pesuritekniikkaa (post-combustion) käyttävistä talteenottolaitoshankkeista Euroopassa ja siinä Siemensin talteenottotekniikka yhdistetään laivakuljetukseen ja geologiseen varastointiratkaisuun. Fortum ja TVO aikovat pyrkiä hankkeella mukaan EU:n demonstraatio-ohjelmaan Siemens tarjoaa ratkaisuja kahdelle erilaiselle hiilidioksidin talteenottotavalle: ennen polttoa tapahtuvalle ja polton jälkeiselle. Lisäksi Siemens tarjoaa useita hiilidioksidin talteenottoon liittyviä tuotteita. Ilmanlaadun valvontalaitteet ja hiilidioksidikompressorit tarjoavat ratkaisuja koko energiantuotantoketjuun.


text: Ruotsin metalliskenen intohimoisin edustaja, Katatonia, on ammentanut musiikkiinsa sisältöä ihmissielujen iättömästä surumielisyydestä jo yli kahden vuosikymmenen ajan. Progressiivisella otteella doom- ja goottivaikutteita yhdistelevä Katatonia kuuluu ehdottomasti metallimusiikin taitavimpiin tulkitsijoihin. Katatonia on pitkän uransa aikana käynyt läpi useita miehistönvaihtoja. Vuoden 2012 Katatonia on kuitenkin voimakkaampi ja luomisvoimaisempi kuin koskaan. Elokuussa ilmestyvältä albumilta julkaistu "Dead Letters" -kappale lupaileekin kiistatonta näyttöä kitaristi Per Erikssonilla ja basisti Niklas Sandinilla vahvistetun Katatonian vyöryävästä vaikuttavuudesta. Vaikka "Dead End Kings" -levyn tuottivat Katatonian laulaja Jonas Renkse ja kitaristi Anders Nyström, yhtye jatkoi yhteistyötään tuottaja-säveltäjä Frank Defaultin kanssa. Renkse arvostaa myös muusikkona tunnetun Defaultin kykyä levyn tunnelman luomisessa ja kuvailee tämän "tekevän kappaileita kappaleiden sisään ja nostavan musiikin toiselle tasolle". Levyllä myös vierailee hollantilaisen The Gathering -yhtyeen nykyinen laulaja Silje Wergeland.


text: Mistä ja milloin voin ostaa tämän pyörän? Oman turvallisuutesi vuoksi Trek-pyöriä myydään ainoastaan valtuutettujen Trek-jälleenmyyjien kautta. Uskomme jälleenmyyjillemme tehtävän huolehtia uuden pyöräsi kunnollisesta mitoittamisesta, asentamisesta ja säätämisestä sekä antaa sinulle tarvittavat omistajan oppaat ja muut tarpeelliset tiedot. Jälleenmyyjäsi kertoo miten huolehdit pyörästäsi oikein ja vastaa mielellään kysymyksiisi. Jälleenmyyjällä on myös viimeisimmät toimitustiedot eri pyörämalleista. Jos tarvitset apua löytämään jälleenmyyjän, käytä jälleenmyyjähakua: Minkä kokoisen pyörän tarvitsen? Erinomainen kysymys. Sovittaminen on tärkeä prosessi, joka vaikuttaa suoraan pyörän ajo-ominaisuuksiin ja mukavuuteen – ja sitä emme voi käsitellä internetin välityksellä. Varmin tapa saada oikean kokoinen ja oikein istuva pyörä on käydä valtuutetun Trek-jälleenmyyjän luona. Trek-jälleenmyyjät ovat asiantuntijoita pyörän sovittamisessa ja auttavat sinua löytämään tarkoituksenmukaisen pyörän ja koon juuri sinulle. Henkilön pituuteen perustuvat koot ovat suuntaa antavia asianmukaiseen pyörän sovitukseen jälleenmyyjän kanssa. Jokaisen yksilölliset vartalon mitat, suhteet ja ominaisuudet (käsivarren, vartalon ja reisiluun pituus, joustavuus, jne.) vaikuttavat pyörän valintaan, niin että jopa samanpituisilla henkilöillä voi olla eri runkokoko. Jos osut kahden koon väliin, on yleensä parempi valita pienempi koko. On helpompaa saada pienempi runko sopimaan suuremmalle kuin päinvastoin. Sovitus on erityisen tärkeää lasten pyörille. Pituus voi tässäkin voi olla hyvä lähtökohta, mutta oikea koko riippuu lapsen mittojen lisäksi myös taitotasosta. Taitava nuori pyöräilijä voi pärjätä suuremmalla pyörällä kuin samanpituinen juuri pyöräilemään oppinut lapsi. Miksi ette ilmoita pyörien painoja? Tiedämme että paino on tärkeä tekijä monissa pyöräostospäätöksissä ja tiedämme että monet kilpailijoistamme ilmoittavat pyörien painot. Emme ilmoita pyörien painoja, koska painoon vaikuttavat runkokoon lisäksi myös pyörän varustelu. Tämä on hyvä muistaa, kun etsit internetistä pyörän painoja: ilmoitettu paino on usein arvio. Monet muuttujat vaikuttavat yksittäisen pyörän painoon: runkokoko, osasarjat, tarrat/värivaihtoehdot, ja pyörän komponenttien valmistuksessa hyväksyttävä osien painon vaihtelu. Pyörän paino siis vaihtelee jopa saman mallin ja koon kesken. Ainoa tarkka tapa mitata pyörän paino on punnita pyörä jälleenmyyjän luona. Yleinen huomio pyörien painojen vertailusta: kuka tahansa voi tehdä pyörästä kevyemmän. Trek myy vain polkupyöriä, jotka ovat vastuullisesti kevyitä, eli kaikki osat ovat läpäisseet tiukan törmäys- ja väsymiskokeen. Rakennamme pyörämme turvallisiksi ja pitkään kestäviksi, joten muista vertailla yrityksen takuita kun vertaat painoja. Onko Trek-pyörillä pyöräilijän painorajoituksia? Kyllä, pyörillämme on seuraavat painorajoitukset: Missä Trek polkupyörät valmistetaan? Suunnittelemme ja kehittämme jokaisen Trek-pyörän joko pääkonttorissamme Waterloossa, Wisconsinssa, tai eurooppalaisessa suunnittelutoimistossamme Alankomaissa. Valmistamme enemmän polkupyöriä Yhdysvalloissa kuin mikään muu yritys. Osa kaupunkipyöristämme kootaan Hartmansdorffissa, Saksassa, ja loput polkupyöristämme on rakennettu Aasiassa Trekin tiukan valvonnan alla. Polkupyörien, jotka on koottu Yhdysvaltojen ulkopuolella, on täytettävä samat tiukat laatuvaatimukset kuin Yhdysvalloissa valmistetut polkupyörämme. Kaikilla pyörillämme on sama rajoitettu elinikäinen takuu. Valmistusmaalla ei ole väliä, laatu on vakio joka Trekissä. Mitkä ovat Trekin takuuehdot? Takuusivuiltamme löydät täydelliset tiedot takuun kattavuudesta ostaessasi uuden pyörän valtuutetulta jälleenmyyjältä.


text: 5.3.2010 Pari harjoitusta Lyhyt harjoitus maisemasommitelmasta. Tälläinen vapaa tyyli sopii parhaiten minulle. Tässä sitä yritetään piirtää perspektiiviruudukon avulla. Jokin meni vikaan, mutta en jaksa miettiä, taikka korjata tätä. Yritin jotain animetyylistä. Tälläinen tyyli ei sovi minulle ollenkaan, en jaksa olla tarpeeksi tekninen ja huolellinen. Olisi pitänyt ensin kokeilla ihan vaan yhdellä kiintopisteellä, olin ahne ja yritin kahdella. Miten se voi olla niin vaikeeta? Näitä tulee vielä lisää. Olen siinä mielessä tyytyväinen, että olen saanut aikaiseksi muutakin kuin ihmisnaamoja. Jotenkin silti aina masentavaa yrittää jotain mitä ei osaa...vielä. - Lähettänyt Sini


text: |Päivän puheenaiheet Päivän puheenaiheet ovat Iltalehti.fi:n avaamia ajankohtaisaiheita.| |Ketjun työkalut||Näyttövalinnat| Neuvostoliiton aikaan oli hyvät kauppasuhteet itään. Suomi oli näyteikkuna Neuvostoliitolta länteen. Jos idänkauppa olisi jatkunut (muistaakseni vaihtokauppaa öljyllä) niin hyvin olisi Suomella mennyt. Olisin minäkin töissä nyt. NL romahti, kauppakumppanit löytyi Saksasta ja Ruotsista. Nyt venäjä taas jaloillaan pitäisi saada kauppayhteyksiä sinne, vaikka rakentaa Karjalaan kokonaisia kaupunkeja uudestaan infrakstruktuurillaan. Lainaus: Elop tekkee työnsä minkä on saanut toimeksiantajaltaan niin hyvin kuin osaa. Sitten jää hyvin ansaitulle eläkkeelle. Jotenkin tuntuu että olisi Nokian kannattanut liittoutua Googlen kanssa ja android-järjestelmiä kehittämään. Summassahan on Googlen palvelimiakin, jos muistan oikein, ainakin jossakin Suomessa, Venäjän markkinoita? Nokialla on isot resurssit, ei pieni tyyli taivuta sitä, mutta tärkeintä on että taipuu eikä katkea myrskytuulessa. Jos ajattelee viisi vuotta takaisin päin kännyköistä, niin valtavaa kehitystä tapahtunut. Käykö samoin tulevalle viidelle vuodelle. Kukapa se osaa katsoa tulevaisuuteen. Visionääri. Angry Birds-kuuntelin peliä, se hölmö idea, mutta todellisuudessa koukuttava peli-idea. Hyvä Suomi! Elopin tehtävä on Nokia lopetus Mies on koko Nokia uransa aikana ollut vain varmistamassa Nokian tarun loppua ja sen toiseen firmaan yhdistämisen. Kumma kuinka Suomalaiset osallistuvat tähän Nokian tuhoamiseen ikään kuin sivustakatsojina voimatta tehdä mitään eikä olisi jo jonkilaisen kansanliikkeen aika Nokia puolesta ja sen varmistaminen, että me Suomalaiset olemme jatkossakin Nokia johtajia ja omistajia. Elop saa lopuksi niin sanotun kultaisen käden puristuksen eli tuntuvan palkkion Nokia tuhoamisesta ja hän vain siirtyy johonkin toiseen hyvä palkkaiseen duuniin ulkomaille jättäen jälkeensä tuhotun Nokian ja monta työtöntä Suomalaista. Puhelimia sellutehtaasta. Nokiaa on koko sen elinkaaren ajan johdettu kuin sellutehdasta. On keskitytty bulkkituotteen tekoon jota saa volyymillä myytyä. Nokian menestys on perustunut ihan muihin asioihin, kuin esimerkiksi suuruuden vuosien tj. Jorma Ollilan poikkeuksellisiin liikkeenjohtokykyihin. Hän on ehkä etevä diplomi-insinööri, mutta ei etevä teknologiadesign-yrityksen johtaja. Puuttuu suuren kuvan ymmärtäminen. Nokia sattui saamaan valmiiksi matkapuhelinten massatuotantoon soveltuvan infran ennen muita ja kykeni nopeasti kyllästämään markkinat halvoilla ja keskihintaisilla puhelimilla. Tämä sattuma auttoi Nokiaa enemmän, kuin yhdenkään Nokian johtajan etevyys. Raadollisin tilanne oli yhtiön ylijohdossa vuosituhannen vaihteessa. Näin kovakorvaisia ja ylimielisiä johtajia ei näin paljon kestä mikään yrity. Silloin, kun Apple julkaisi ensimmäisen iMaccinsa tiesin että yhtiö tulee voittamaan informaatioteknologia-sodan. Tämä tapahtui 90-luvun lopussa! Applen ylijohdon koulutustausta ja tausta yleensäkin on luovempi. Taiteellisuutensa ansiosta Apple menestyy. Steve Jobsin kaltaista neroa ei ole ikinä ollut Nokiassa ja tuskin tulee olemaakaan - sääli. Insinöörit ja juristit eivät kykene teknologiadesign yrityksiä johtamaan ja luomaan niille sitä suurta kuvaa, mikä Nokialla on nyt ihan hukassa. Nokian olisi pitänyt tuoda markkinoille oma kannettava tietokone jo yli kymmenen vuotta sitten. Nokian olisi pitänyt saada älypuhelimensa markkinoille samaan aikaan Applen kanssa. Nokialla pitäisi olla kaupan hyllyllä jo tabletti ostettavissa. Mikään näistä ei ole toteutunut. Voiko kukaan olla tyytyväinen, että ompa meillä hyvä puulaaki? Toivon eFlopille pikaisia potkuja ja toivon, että Nokia joskus vielä lentoon lähtisi. Vaan eipä taida enää lähteä. Toivottavasti seuraava yrittäjä tekee asiat paremmi. Hyvää kesää ja voimia nokialaisille - olisitte ansainneet etevämmät pomot. Windows Phone -käyttöjärjestelmä (etenkin tuleva versio 8) on jotakuinkin ainoa syy edes harkita Lumian ostamista. Mikäli käyttöjärjestelmänä olisi Android, oma valintani osuisi ilman muuta Samsungin loistaviin puhelimiin. Android-puolella Samsung on kiistaton kuningas. Siellä Nokia hukkuisi armotta keskivertopuhelimien harmaaseen massaan. Sabotaasia Viisas johtaja olisi osannut hoitaa myös kansan puolelleen, eli tuonut perheensä Suomeen ja ihastellut ja kehunut kaikkea suomalaisuutta. Nyt hän tuli ja haukkui ja jäi tuntemattomaksi joten ei liene yllätys, että hänestä tulee kaikkien epäonnistumisten syntypukki. Selvää lienee se, että työpaikkaa hän ei tule enään saamaan kuin toimeksiantajaltaan, eli silloin selviää kuka hänelle maksaa tai voihan olla, että hän jää eläkkeelle ja tekee Microsoftille vain konsulttityötä miljoonalaskutuksella. Voiko raha olla kuitenkaan ainoa motiivi vai onko muita syitä miksi hän tekee mitä tekee? Entä jos hän aidosti uskoo, että MS on avain onneen? No silloin hän on tietysti huono johtaja ja jää historian kirjoihin esimerkkinä täydellisestä epäonnistumisesta, mikä sekin voi täyttää itsekeskeisen ihmisen tarpeen olla merkittävä, vaikka sitten negatiivisesti. Nokian tuhoa ajetaan kyllä useammalla rintamalla ja tavallaan se alkoi jo kun alkuperäinen dream team savustettiin ulos ja johtopalleille alettiin istuttamaan ulkomaisia johtajia jotka eivät näkyneet kuin organisaatiokaavion täytteenä. Mary - kuka edes näki häntä? Entä mies kaukaa joka kerää postimerkkejä? Aikoinaan hallituksessa istui päteviä ulkomaalaisia, mutta ajat muuttuvat. Entä muotoilujohtaja joka sai työpaikkansa palkkioksi? Keskijohto, joka rikastutettiin myös optioilla piti huolen, että taloon syntyi kahden kerroksen väkeä ja ylin johto ja työntekijät eivät enään kohdanneet millään tasolla - oliko kaikki tämä osana tuhoamisstrategiaa vai pelkkää sattumaa? Määrätietoinen työ johtaa tuloksiin.


text: Tuo sopii erittäin hyvin taskuun jos ei paljoa palaa ja dataa sillä kyllä tässä on hyvät toiminnot ja OviShop on todella hyvä . Se on totta erittäin hyvä kamera ja äänenlaatu välillä vähän hidas. Käyttäjän 'Messeir' kirjoittamat arviot Erittäin hyvä hiiri pääsee nopeasti viime sivulle tai seuraavalle missä on jo käynyt hinta on erittäin pieni laatuun nähden ja pelaamiseen esim. Prototypeen se käy mainiosti. Huonoa on se että välillä se ottaa hiirimattoon kiinni ja joutuu siirtämään hiirimaton takaisin.


text: JK. Viime viikolla Skinnerin / Biskayan / Cudan / Winnerin / Journeyn koemeloneista 3/4 teki tilauksen saman tien. Koemelonta voi johtaa ostopäätökseen! Skinnerin osalta vielä ensi viikon ajan voi valita värit vapaasti kesäkuun toimituksiin! Ja muiden osalta voi varata värejä niistä mitä jo tulossa. Etenkin Cuda 12 ja Skinner kannattaa varata asap. Myös Winner Dreamer osa tulevista väreistä jo myyty loppuun! Useimpia toki vapaana vielä. Esquif kontti purettu! Ensimmäisenä koeajossa kompakti ja todella kevyesti melottava ja kannettava eräkanootti Mallard! Hyvää alkanutta melontavuotta 2013 Kauden huippu-uutuudet koemelottavissa. MM. Winnerin edulliset PE retkikajakit ja kohuttu Skinner ja Biskaya. Ja paljon uusia meloja, liivejä etc. Palvelemme arkisin 12-18 ja lauantaisin 11-15 muutamin poikkeuksin, joista kerromme aina etukäteen etusivullamme. Muina aikoina joustavasti sopimuksen mukaan. Osoitteemme on Kuljuntie 2, Siuro, Nokia. P. (03) 21 21 21 9. Tervetuloa! Voi soittaa myös Timon kännyyn (040 58 24 651) tai numeroon 040 58 24 652, joka vastaa kaupan aukioloaikoina. Jacksonin kalastuskajakit menee käsistä! Cuda 12 ja BigTuna taas loppuunmyyty, lisää kesäkuun alkupuolella. Cuda 14 jäljellä 3 2 kpl ja Cruiser jäljellä 2 kpl heti toimituksiin. WW: Myös uusi 2013 Star sarja on myynyt hyvin, enää 2 M kokoa jäljellä. Karmakin käytännössä loppuunmyyty, näitäkin lisää kesäkuun alusssa. Kaikki edelleen koemelottavissa, mutta seuraava kontti jo lähes myyty, eli nyt heti tilaus sisään jos alkukesä tavoiteena. Oletko facebookissa? Vai haluatko pysyä siitä kaukana? Timo on täysin käsi fecen kanssa eikä juuri päivitä profiiliaan tai harrasta asiaa. MUTTA yrityksenä olemme havainneet facebookin erittäin nopeaksi ja helpoksi tiedotuskanavaksi. Eräketun facebook sivua voi seurata myös rekisteröitymättä facebookin käyttäjäksi! http://www.facebook.com/erakettu Nytkin sieltä löytyy uusimmat kuvat Icebreak tapahtumasta etc. mielenkiintoista infoa nopeammin kuin kotisivuilta. Ja jos jo olet siellä, tykkäämällä meistä osallistut myös 200 Euron lahjakortin arvontaan! Ensimmäinen lahjakortti arvotaan kaikkien tykkääjien kesken juhannuksena ja lisää tulee! Jackson Journey, SeaKayaker magazinen puolueeton arvio ruusuineen ja risuineen ladattavissa sivun oikeasta laidasta Kurssit ja Esittelyt otsikon alta. Tämä kajakki on ollut huikea menestys, vaikkei olekaan helpoin vuokrakajakki. Meidän Bestseller jo pari vuotta. Tehty melojan ja melonnan ehdoilla, kuten lähes kaikki mitä myymme. Jos olet ostamassa omaksi, ja oikeasti aloittamassa melontaharrastusta, tätä kannattaa harkita. Vähän kalliimpi kuin halvimmat, paljon parempi useimmille, koemelonta ei maksa mitään mutta voi säästää paljon. Sopii mainiosti monille kokeneemmillekin melojille! NYT erä Jacksonin koskareita nettohinnoin! Edelliskauden värejä, demoja, käytettyjä, pikkuvikaisia etc. Etusi jopa 700,- Katso tarjoukset vasemmasta laidasta Tarjoukset otsikon alta ja ole nopea! Go-Expo messuilla esitelty Skinner sai huikean vastaanoton. Todella hyvä istuvuus monen kokoisille melojille, kerrassaan onnistunut ergonomia. Ja niin KAUNIS... Ekat kolme menee demoiksi, mutta uusia tulee pian. Nyt tilattavissa myös pelkällä säätöevällä ilman ohjailuoptiota! Koemelottavissa Nokialla heti, Raahessa ja Hesassa jahka jäät lähtee, luultavasti pian myös Joutsenossa... - 1.1.2013 Koleahkoa, mutta kun keli kääntyi plussalle, nämä oli pakko käydä koemelomassa, eikä työltä tuntunut, mukavia pelejä! - 4.4.2012. Ensimmäinen Winner kontti nyt lastattu ja Suomessa keväällä. Kampanjahinnat alkaa 895,- sisältäen peräsimen ja perusmelan (Dreamer). Pidempi Otium kampanjahintaan 995,- sisältäen peräsimen ja normiluukkujen lisäksi päiväluukun ja perusmelan. Paljon kajakkia tähän rahaan! Myös uutuus kaksikko HUG on herättänyt paljon kiinnostusta ja ensimmäiset myydään 1299,- Jatkossa SVH:t päivitetään yhdessä kauppiaiden kanssa, mutta ensimmäiset 30 myydään näillä hinnoilla. Saatavissa ensi alkuun suoraan meiltä, Nokia, ja Saimaan Melonta, Joutseno, samoin netto hinnoin. Päivä joella Esquif, Aqua-Bound, Stihl. Jotain mihin voi luottaa. 2013 AllStar 2013 Star sarja on myynyt jo ennakkoon kuin kuumille kiville. Monilla alueilla myydään jo ei oota. Suomenkin ensimmäinen kontti, joka rantautunee tammikuun lopulla, on jo lähes loppuunmyyty näiden osalta. Keskikokoa vapaana muutama, muita enää yksittäisiä. Lisää toki saadaan, mutta tehdas käy täysillä ja aikataulut paukkuu. Mutta kesäkuun puoliväliin / loppuun mennessä koitetaan saada seuraava kontti, johon voi jätttää varauksia ja väritoiveita nyt. Ja toki siis muutama vapaana tammikuun kontissakin nopeimmille! Lisätietoja: Timo 040 58 24 651. etunimi miuku erakettu piste com Esquif - North Americas Best Canoes Hidasta aikaa joella, ilman rytmimusiikkia. Esquif + Aqua-Bound = näihin voi luottaa! Skinner projekti etenee Yli kymmenen vuotta Timon työpöydällä ja päiväunissa. Lukemattomia luonnoksia, pienoismalleja jne. Ensimmäinen täyden koon prototyyppi valmistui loppukesästä 2012. Jo ensitestit olivat lupaavia, ja projektia päätettiin jatkaa. Syntymässä on ainutlaatuinen kajakki, joka vastaa moniin huutoihin. Lokakuun viimeisellä viikolla Skinneriä testattiin, hierottiin, testattiin ja hierottiin kolme pitkää päivää Euroopan suurimmalla joella ja maailman parhaan ja tehokkaimman kajakkimuotoilijan verstaalla Saksassa vähän isommalla porukalla. Pääosin elävän legendan, Klaus Lettmannin ja allekirjoittaneen johdolla. Jochen Lettmannin mukaan viimeisin versio on jo lähes täydellinen. Pientä hienosäätöä tehdään vielä, ja tietysti koko kannen yksityiskohdat kuten luukut etc. on vielä täysin tekemättä, mutta valmista pitäisi olla viimeistään keväällä. Ja valmis kajakki tulee olemaan hyvin lähellä tässä viimeisimmässä videossa näkyvää prototyyppiä. Tulossa on kajakki, joka on poikkeuksellisen nopea ja kevyt melottava. Se toimii loistavasti pienempien ja keskikokoisten melojien retkikajakkina ja isommille melojille kunto- ja nautiskelukajakkina. Kajakki on nyt viimeistelyvaiheessa. Perusmuoto on valmis. Vakiovarusteeksi tulee täysin säädettävä istuin, läpinäkyvät laipiot molemmissa päissä, optio päiväluukuille eteen ja taakse jne. Vakiona on säätöevä, optiona vallankumouksellinen evä-peräsin, jota voi käyttää valinnan mukaan joko evänä tai erittäin tehokkaana peräsimenä, ilman kannelle tulevia köysiä tai muitakaan kannelle tulevia osia. Viimeisissä testeissä melojien painot oli haarukassa 70 kg (teoreettinen optimi) ja 95 kg (teoreetinen maksimi). Molemmilla kuormilla kajakki oli tasapainoinen, joten siltäkin osin suunnittelu on erittäin onnistunut. Parhaimmillaan kajakki on 50-90 kiloisilla melojilla ja suositeltu maksimikuorma melojineen noin 100 kiloa. Kantaa toki paljon enemmän, mutta tuo on maksimi ihanne kuormitus. Jos kaikki menee täydellisesti, kajakki on esillä kevään GoExpo messuilla Helsingissä. Ja jos menee vielä paremmin, ensiesittelyssä Dusseldorfin messuilla tammikuun lopussa. Ennakkotilauksia voi jättää saman tien. Alustava hinta-arvio diolen versiona noin 2500,- Ajankohtaista: Kajakkien ja kanoottien kuljettaminen auton katolla on monelle keskeinen osa harrastusta. Tässä videossa perusteet, joiden avulla kuskaaminen onnistuu turvallisesti, helposti ja kulkupelejä vahingoittamatta. Katso tämä, ennenkuin ostat kalliit ja mahdollisesti epätarkoituksen mukaiset kuljetusvälineet! Ja ennen kuin harkitset "helppoa" ilmatäytteistä... Neuvomme auliisti myös face to face paikanpäällä! Skinner kajakki projekti etenee kaikessa hiljaisuudessa kiihtyvällä vauhdilla. Projekti on saanut osakseen kiitettävästi kiinnostusta sekä harrastajilta että ammattilaisilta suomessa ja maailmalla. Olen otettu, yli kymmenen vuotta tätä on pyöritelty, ja nyt lähempänä toteutumista kuin koskaan. Alla olevasta linkistä löytyy ensimmäinen ja viimeinen video alkuperäisestä protosta. Sen jälkeen otetut askeleet ovat olleet huikeita, ja niissä on mukana maailman parhaita melojia ja kajakki suunnittelijoita. Nyt on se hiljainen vaihe ennen mahdollista julkistusta. Rahaa on poltettu jo nyt reilusti yli suomen potentiaalin, mutta target on myös laajemmilla markkinoilla. Silti, jos hyvin menee, suomalaiset saa omansa ensimmäisenä. 3.1 versio nyt työn alla, viikoista kyse kun tuo demo video deletoidaan, ja hyvä niin- Viimeisin versio on vielä nopeampi, helpompi ja helpommin lähestyttävä, ja paranee edelleen! Ja jo varsin lähellä tuotantoversiota kolmine luukkuineen jne. Hyväksyin juuri uusimmat piirustukset, ja vaikuttaa upealta! Nokian melontaliike on kesällä avoinna arksin 12-18, la 11-15 ja muina aikoina sopimuksen mukaan. Osoitteemme on Kuljuntie 2, Siuro, Nokia. Puhelin (03) 21 21 21 9. Tai 040 58 24 651.Talvella kauppa on auki sopimuksen mukaan! Uudistunut liikkeemme palvelee tutusssa osoitteessa Kuljuntie 2, Nokia Meitä melojia on moneksi. Monille meistä melonta on täynnä intohimoja ja se ohjaa enemmän tai vähemmän koko elämää. Toisille meistä se on mukava ja vaivaton tapa päästä vesille. Me Eräketut palvelemme suurella sydämellä niin aloittelevaa retkimelojaa kuin kokenutta freestylemelojaakin. Siinä missä kuntomelojia ja slalomistejakin. Myös ensimmäisen mökkikanootin ostajaa palvelemme samalla antaumuksella. Mitä tahansa melonnalta odotatkin, riittää että kerrot sen meille. Me autamme siitä eteenpäin. Meillä lähes kaikki tuotteet pääsee kokeilemaan heti, myös vesillä. Sijaintimme on ihanteellinen. Olemme sen verran syrjässä, että aika ei kulu ilmaa hämmentäessä. Meille tullaan tositarkoituksella! Myymme, maahantuomme ja valmistutamme vain laatutuotteita - kaikissa hintaluokissa. Testaamme kaikki tuotteet itse, joten saat meiltä 30 vuoden melontakokemukseen perustuvan arvion tuotteen soveltuvuudesta omaan käyttöönne. Timon ja melontaohjaajiemme ohella testausta tekee koskimelontatiimimme, jonka jäsenet edustavat maammem melojien parhaimmistoa ja melovat kuukaudessa sen mitä keskivertomeloja vuodessa-parissa! Myös vientimme kasvaa nopeasti. Se on käytännössä hyvin matalan tuoton liiketoimintaa, mutta mahdollistaa suuremmat volyymit ja paremmat hinnat niin Suomessa kuin muissa pohjoismaissakin ja Venäjällä. Kun operoimme Suomesta käsin, voimme tarjota parhaat hinnat ja parhaan palvelun myös suomalaisille kauppiaille ja asikkaille, Monet brändit treidataan Saksasta, Hollannista, Englannista jne. joka johtaa kalliimpiin hintoihin ja pienempiin katteisiin suomalaisille myyjille. Meidän ja suomalaisten kuluttajien etu on, että myös pienemmät kauppiaat voivat tarjota laadukkaita tuotteita edullisesti kera asiantuntevan palvelun. Monet melontavarusteet ovat Suomessa jopa halvempia kuin keskieuroopassa, vaikka verotuksemme on paljon kovempi. Tämä on mahdollista vain kahdella tavalla. Epäterveellä kilpailulla, joka syö kauppiaiden katteet ja palvelumahdollisuuden. Suorilla kontakteilla ja kaupoilla ja tavaran myymisellä suomen kautta laajemmalle alueelle, mikä mahdollistaa edulliset hinnat ja palvelun mahdollistavat katteet myyjille. Me suosimme jälkimmäistä vaihtoehtoa. Melonta on edullinen, terveellinen ja ekologinen harrastus. Ja erittäin nautittava - etenkin jos aloitat sen kera asiantuntevin neuvoin ja oikein valituin varustein. Meiltä saat varusteet kaikkeen melontaan, edullisesti ja asiantuntevasti.Myös turvalliset ohjatut melontakokeilut ja melontakurssit, niin yksityisille kuin yrityksillekin. Ohjelmapalveluissakin melonta on ykköslajimme, mutta järjestämme myös lumikenkä- ja vaellusretkiä, siinä missä kiipeily- ja matalaköysiaktiviteettejakin. Ja myymme sekä vuokraamme myös niissä tarvittavia väilineitä, myös kollegoille. Olemme Suomen vanhin seikkailu- ja elämyspedagogiikkaan erikoistunut yksityinen koulutusorganisaaatio, ja järjestämme alan koulutusta sekä yhdessä alan oppilaitosten kanssa, että suoraan asiakkaille. Meihin ovat vuosien varrella luottaneet lukuisat yritykset ja yhteisöt Nokiasta ja Nokian kaupungista Ensoon, Nesteeseen, Johtamistaidon opistoon, lääketehtaisiin, paperitehtaisiin, It-firmoihin jne. Me emme hae pikavoittoja - emme esimmäisen kanootin tai kajakin hankkijalta sen paremmin kuin yritysasikkailtammekaan. Luomme pitkäaikaisia asiakassuhteita ja pidämme niistä hyvää huolta. Tervetuloa - asiantuntemuksemme on käytettävissänne! Hyvät neuvot ei maksa mitään ja samalla vaivalla saat takuulla kilpailukykyisen tarjouksen - niin laadukkaasta kajakista tai kanootista varusteineen tai ilman kuin ryhmällenne sopivasta ohjelmastakin.


text: Envisat-ympäristösatelliitti esillä Heurekassa Tiedekeskus Heurekan Avoimet kysymykset -näyttelyssä esitellään myös avaruuteen liittyviä kysymyksiä, ja sen otsonia esittelevän osaston päällä lentää ESAn ympäristötutkimussatelliitti Envisat. Samalla oikea avaruudessa oleva Envisat on lähettänyt ensimmäiset kuvansa Artemis-satelliitin kautta Maahan. Alkuvuodesta lopulliselle kiertoradalleen saapunut tietoliikennesatelliitti Artemis ja jo yli vuoden avaruudessa Maata kiertänyt Envisat suunniteltiin aikanaan toimimaan yhdessä siten, että Envisat lähettää rutiininomaisesti suurta tietomääräänsä maavalvomoon Artemiksen kautta. Koska Artemiksen matka radalleen viivästyi laukaisussa tapahtuneen erheen vuoksi, pääsi satelliittikaksikko tiedonvälitystoimeen vasta nyt. Ensimmäisten Artemiksen kautta kulkeneiden Envisatin kuvien vastaanottaminen on kaksinekratinen ilonaihe Euroopan avaruusjärjestölle. ”Maan havainnointiin tarkoitetun Envisatin kuvien ja tietojen välittämiseen vihdoin paikallaan olevan Artemiksen kautta tarkoittaa sitä, että saamme kerättyä paljon enemmän kuvia ja tietoa, ja että sen välittämiseen kuluu entistä vähemmän aikaa”, totesi ESAn kaukokartoitusohjelman johtaja José Achache. Artemis on Envisatin puhelunvälittäjä Nyt Artemiksen tultua mukaan tiedonsiirtoon voidaan Envisatin tiedonvälitykseen rakennettu väliaikainen järjestely purkaa: Ruotsin Kiirunassa olevan maa-aseman kautta on vastaanotettu huomattavasti aiottua enemmän tietoa, minkä lisäksi Huippuvuorille kulketettiin ylimääräinen liikuteltava maa-asema, joka avusti tietonsiirrossa. Esimerkiksi Kiirunan maa-asema näkee Envisatin noin kymmenen minuuttia kerrallaan sen 100 minuuttia kestävän radan aikana 10 kertaa päivän aikana. Artemis voi kuitenkin nähdä Envisatin omalta ylemmältä radaltaan pidempään lähes jokaisella sen 14 päivittäisestä ratakierroksesta ja se kykenee lähettämään tiedot minne tahansa Eurooppaan - tai muuallekin. Kun satelliittien välinen tiedonsiirtolinkki on todettu toimivaksi, lähettää Envisat noin puolet keräämistään tiedoista Artemiksen välityksellä suoraan Envisatin tiedonkäsittelykeskukseen, joka sijaitsee ESAn Italiassa olevassa tietokeskus ESRINissä. Tämän on tarkoitus alkaa toukokuussa. Osa tiedoista vastaanotetaan kuitenkin edelleen Kiirunassa. Kun suurin osa Envisatin lähettämästä tiedosta kulkee Artemiksen kautta suoraan ESRINiin, vähentää se Kiirunan työtaakkaa sekä lyhentää tietojen matka-ajan havainnon tekemisestä käsittelyyn noin kolmeen tuntiin. Artemiksen käyttö mahdollistaa myös suuremman tietomäärän keräämisen mistä maapallon osasta tahansa. Erityisesti ASAR-tutkan (Advanced Synthetic Aperture Radar) käyttömahdollisuudet lisääntyvät, koska se tuottaa hyvin paljon tietoa. Artemiksen ansiosta mahdollisten Envisatin omien tallennuslaitteiden toimintahäiriöiden sattuessa tieto voidaan siirtää nopeasti talteen Maahan, joten Artemis toimii myös varajärjestelmänä ja lisää kokonaisuuden luotettavuutta. Ensimmäinen Artemiksen välityksellä saatu kuva on ASAR-tutkan ottama ja se näyttää kooltaan 414 km x 393 km olevan alueen Tanzanian lounaisosista. Ensimmäinen MERIS-instrumentin (Medium Resolution Imaging Spectrometer) Artemiksen kautta kulkenut kuva näyttää puolestaan Pohjois-Venäjältä Jäämeren rantaa Argangelin kaupungista koilliseen. Envisat Heurekassa Tiedekeskus Heurekan Avoimet kysymykset -näyttely avatiin 22. maaliskuuta. Se keskittyy erilaisiin ilmiöihin, joihin tiede ei vielä tiedä vastauksia, mutta joita se jo osaa kysyä. Tällaisia kysymyksiä ovat muun muassa ilmaston lämpeneminen ja otsonikerroksen kohtalo, joihin Envisat osaltaan etsii vastauksia. Ilmatieteen laitos on osallistunut näyttelyn tekemiseen ja esittelee Heurekan näyttelyssä Envisat-satelliitin toimintaa ja ensimmäisiä tuloksia. Esillä on erityisesti Envisatin otsoni-instrumentti GOMOS, jonka kehittämisessä Ilmatieteen laitoksella ja suomalaisilla teollisuusyrityksillä oli ratkaiseva osuus. GOMOSin avulla voidaan seurata muutoksia ilmakehän otsonin jakaumassa ja määrässä. Instrumentti mittaa tähden valon muutoksia valon kulkiessa otsonikerroksen läpi. VTT on rakentanut näyttelyyn GOMOSin mittausperiaatetta havainnollistavan optisen mallin. Ilmatieteen laitos esittelee GOMOSin mittausperiaatetta, otsoniongelman syitä ja otsonitilannetta. Heurekassa on esillä myös tietoa Euroopan avaruusjärjestöstä sekä sen erilaisista tieteellisistä satelliittihankkeista, joilla etsitään myös vastauksia tieteen avoimiin kysymyksiin. Näyttely päättyy 7. maaliskuuta 2004. Lisätietoja: Erkki Kyrölä Ilmatieteen laitos, tutkimuspäällikkö (Envisat ja GOMOS) puh. (09) 1929 4640 email@example.com Ilmatieteen laitos, vanhempi tutkija Kirsti Jylhä (Ilmastovyöhykkeet) puh. (09) 1929 4125 firstname.lastname@example.org Gotthard Oppenhaüser ESAn Artemis-ohjelman johtaja puh: +31.71.565.3168 Henri Laur ESAn Envisat-ohjelman johtaja puh: +39.06.9418.0557


text: Kilpailuetua asiakkuuskokemusta parantavalla markkinoinnilla ja inspiroivalla sisällöllä - Osaako yrityksenne vastata kilpailijoita paremmin asiakkaiden tarpeisiin? - Johtaako yrityksenne suunnitelmallisesti asiakkuuskokemuksia? - Pystyttekö ylittämään asiakasodotukset? - Kokeeko asiakas markkinointinne palveluna? - Hyödynnättekö jo markkinoinnin automaatiota? Saat meiltä monipuolista markkinoinnin osaamista konsultoinnista toteutukseen kaikissa kanavissa. Kun haluat parantaa yrityksen kilpailukykyä, kasvattaa asiakkuuksien ja brändien arvoa, tarjoa asiakkaille heitä kiinnostavaa sisältöä ja hyödynnä markkinoinnin automaatiota, ota yhteyttä. Tilaa veloitukseton konsultointikäynti – saat arvion siitä, miten parhaiten kehität asiakaskokemusta markkinoinnin keinoin. Liity postituslistallemme, saat ajankohtaista tietoa asiakkuuskokemuksen johtamisesta ja sitä parantavasta markkinoinnista. Sähköposti: Miten olisi pieni itsetunnon kohotus, kysyy Kauppalehden Markkinointi-sivujen tuottaja Miia Savaspuro maanantain 8.4. Kauppalehdessä. Hän on 13-vuotisen toimittajauransa aikana pannut merkille, että markkinointiala ei edelleenkään ymmärrä rehellisyyden merkitystä eikä usko itseensä. Hän kertoo...


text: Miksi on niin vaikeaa keksiä sopivaa aihetta, josta olisi kunnolla sanottavaa? Tai olisi edes jonkinlainen idea tekstille, ettei kirjoittaisi vain pelkkää liirumlaarumia. Kerrankin olisi aikaa kirjoittaa, mutta pää on aivan tyhjä. Parhaat ideat tulevat aina mieleen juuri sellaisina hetkinä, kun ei ole tietokoneen ääressä tai muutenkaan mahdollisuutta kirjoittaa ajatuksiaan ylös. Tuntuu, että olisi tarve ja kova kirjoittaa, mutta jo aiheen keksimiseen kuluu tuhottoman paljon aikaa. No ehkä huomenna on parempi päivä.


text: VIDEOT Vuoden 2009 Thesis-kilpailun teemasarjana oli yhteiskuntavastuu. Teemasarjaan osallistuneista opinnäytetöistä esittelemme insinööri (AMK) Elina Penttilän Turun ammattikorkeakoulussa tekemän opinnäytetyön Pyhän Olavin kappelikirkon suunnittelusta. Opinnäytetyön suunnittelusta videoilla keskustelemassa ovat Elinan lisäksi ohjaaja Jari Helmisaari, toimeksiantaja Arimo Helmisaari sekä Turun yliopiston asiantuntija Sirkku Pihlman. Elina Penttilän työn tiivistelmä. |Osa 1: Työn tekeminen ja vaiheet| |Keskusteluissa pohditaan muun muassa miksi kyseinen aihe valittiin, millaisia haasteita työn tekemisessä oli ja mikä työssä oli mielenkiintoisinta. Katso osa 1 |Osa 2: Työn tulokset| |Keskusteluissa käydään läpi työn tuloksia ja eri vaiheita sekä kerrotaan tulevaisuuden suunnitelmista. Lisäksi pohditaan, mitä yhteiskuntavastuu tarkoittaa Elinan opinnäytetyössä. Katso osa 2 |Osa 3: Yhteistyö| |Opinnäytetyön tekemisessä mukana olleet henkilöt pohtivat, miten yhteistyö heidän välillään toimi ja miten yhteistyön pystyi parhaiten hyödyntämään. Katso osa 3 Toimitus: Heikki Ylipaavalniemi, Oulun seudun ammattikorkeakoulu Kuvaus ja leikkaus: Mikko Pohjola, Saha Prod.


text: Kun teet ostoksia POMPdeLUXilla, sinun tulee olla kirjautuneena asiakkaaksi sivustolle. Silloin voit tarkistaa ja korjata tilauksiasi siihen asti, kun ne pakataan ja lähetetään varastostamme. Voit muuttaa tilattujen tuotteiden värejä ja kokoja sekä lisätä ja poistaa tuotteita niin kauan, kun tilauksesi tila on "Odottaa" eli vähintään 24 tuntia tuotteiden tilaamisen jälkeen. POMPdeLUXin asiakkaana näet tällä sivulla myös aikaisemmat tilauksesi ja laskusi.


text: Tapaturma- ja ammattitautilainsäädännön kokonaisuudistusta valmistellaan kolmikantaisessa työryhmässä (TAU 2). Ryhmän tulee tehdä esitykset lakien kokonaisuudistukseksi 31.12.2012 mennessä. Uudistetun lain on tarkoitus tulla voimaan vuoden 2014 alusta. STTK tavoittelee uudistuksessa muun muassa homealtistusten korvausperusteiden kehittämistä. Työn pohjana on sosiaali- ja terveysministeriön toimeksiannosta toimineen kolmikantaisen työryhmän (TAU 1) yksimieliset kirjaukset. TAU 1-työryhmän tavoitteena oli tehdä jatkotyötä varten ehdotukset tapaturmavakuutus- ja ammattitautilainsäädännön rakenteen ja sisällön uudistamiseksi huomioiden mm. muuttuneet työelämän olosuhteet. Työryhmä jäi monin kohdin erimieliseksi. Varsinaisen lakitekstin kirjoittaminen kuului uudistuksen toiseen vaiheeseen (TAU 2). Tämä työ on nyt käynnistynyt. Lainkirjoitustyön aloittamisen esteenä oli pitkään työmarkkinaosapuolten erilaiset näkemykset uudistuksen tavoitteista ja reunaehdoista. STTK piti uudistuksen 2-vaiheen aloittamisen ehtona työnantajapuolen luopumista järjestelmän heikennysvaatimuksista. Lisäksi STTK asetti uudistustyön edellytykseksi mm. homealtistuksista kärsivien aseman parantamiseen tähtäävän uuden tapaturmakorvausmallin rakentamisen. Uudistustyön jatkaminen tuli mahdolliseksi työmarkkinaosapuolten päästyä yhteisymmärrykseen mm. seuraavista asioista: - kodin ja työpaikan väliset matkat pysyvät turvan piirissä - työntekijän maksuosuutta ei oteta käyttöön - osa-aikaeläkkeen aikaisen tapaturman korvauspohja eläkkeen lakkaamisen jälkeen lasketaan jatkossa kokoaikaisen työn palkan mukaan - homealtistuksen aiheuttamiin ongelmatilanteisiin valmistellaan uusi korvausjärjestelmä (käyttöönotosta pitää erikseen sopia) ja - yhteistakuuerä (yte) poistetaan STTKta työryhmässä edustavat lakimies Inka Douglas STTK:sta ja Irmeli Vuoriluoto Tehystä. Lisätietoja Inka Douglas Lue myös: Tapaturmavakuutuksen uudistus epäonnistui (tiedote 7.11.2008) Tapaturmavakuutus- ja ammattitautilainsäädännön uudistuksen ensimmäinen vaihe päättyi


text: Saksa lykkää verouudistustaan Verouudistus lykkääntyy Saksassa ensi vuoteen, maan valtiovarainministeriön edustajat kertoivat lauantaina. Ministeriötä johtava Wolfgang Schäuble kertoi viime kuussa esittelevänsä syksyn aikana verojärjestelmän yksinkertaistamiseen tähtääviä uudistuksia. Nyt uudistusta joudutaan kuitenkin lykkäämään. Osasyynä on Schäublen terveysongelmat, jotka ovat ajaneet ministerin pyörätuoliin. Uusia ehdotuksia odotetaan nyt tammikuussa. Uudistus ei ministeriön mukaan kuitenkaan saa estää Saksan valtiontalouden tervehdyttämisohjelman toteutumista. Saksa aikoo säästää neljässä vuodessa 80 miljardia euroa . Säästöistä 65 prosenttia tehdään menoleikkauksin ja 35 prosenttia tuloja nostamalla.


text: Peliboxissa tutustutaan tällä kertaa Digital Chocolaten N-Gage-peliin nimeltään Cafe Solitaire 12-pack. Nimensä mukaisesti kyseessä on useita pasiansseja sisältävä pelikokonaisuus. Tietokonepasianssit ovat vallanneet oman paikkansa pelikansan sydämissä – niiden pariin uppoavat jopa sellaiset henkilöt, jotka eivät muuten pelaa juurikaan mitään. Oma suuri osansa tässä asetelmassa on Windowsin vakiovarusteisiin kuuluvilla pasiansseilla. Mutta onpa pasiansseja soviteltu aikojen saatossa monille muillekin pelaamiseen soveltuville laitteille, kuten kännyköille. Lähes kaikkia kännykkäpasiansseja on vaan vaivannut sellainen perustavanlaatuinen vika, että pelattavuus on ollut kankeaa ja kömpelöä, jolloin pelaamisesta ei juurikaan pysty nauttimaan. Onneksi asiaan on saatu muutos ainakin N-gage-kännyköiden osalta tämän tuoreen Cafe Solitaire-pelin muodossa. Pelissä on tarjolla useita tuttuja pasiansseja kuten Klondike, Golf, Pyramidi ja Vapaakenttä. Onpa mukana muutama vieraampikin tapaus. Grafiikasta ja äänistä on kai pasianssin tapauksessa turha puhua mitenkään erityisen paljoa – todettakoon vain sen verran, että molemmat osa-alueet on hoidettu asianmukaisesti ja miellyttävästi. Se tärkein ominaisuus eli pelattavuus on hoidettu myöskin ilahduttavan hyvään kuosiin Cafe Solitairessa – näytöllä on riittävästi tilaa korteille, jolloin niiden merkinnät erottuvat vaivattomasti ja korttien siirtely on tehty niin helpoksi kuin se nyt ylipäänsä kännykän näppäimistöllä on mahdollista. Onneksi pelissä on sen verran älyä mukana, että korttia nuolinäppäimillä liikuteltaessa peli tarjoaa kortille vain niitä paikkoja, joihin se on mahdollista sääntöjen puitteissa laskea – turha korttirivien kahlaaminen jää siis minimiin. Pelissä on kortinläiskeen lisäksi tarjolla myös nimenmukaista kahvilaelämää – pelaaja voi luoda itselleen avatar-hahmon ja somistaa sen mielensä mukaan, jonka jälkeen hahmolla voi liikkua eri kahviloissa. Tämä sivujuonne tuo jonkinlaista tavoitetta pelaamiseen, sillä pasianssissa menestymällä saa lisää toimintoja kahvilapelin puolelle. Nämä oheishöysteet jäävät kuitenkin toissijaisiksi sen faktan edessä, että itse pasianssin pelaaminen on tässä pelissä toteutettu hyvin. N-Gagen Cafe Solitaire 12-pack on saatavilla Nokian N-Gagea tukeville puhelimille. Mikäli hiiren vaihtaminen kännykän nuolinäppäimiin ei tuota tuskaa, peliä voi suositella mielellään pasianssin ystäville. Ilmaisen kokeiluversionkin perusteella saa jo hyvän käsityksen, mitä pelissä on luvassa. Peliboxi myöntää tälle mukavalle pasianssikokoelmalle neljä boksitähteä.


text: Ohjeita rahoituspäätösten etsimiseen Etsitkö hakemustasi koskevaa päätöstietoa? Jos etsit hakemustasi koskevaa päätöstä, toimi seuraavasti: - Kirjaudu verkkoasiointiin tunnuksillasi, valitse ”Omat hakemukset” ja sitten ”Päätetyt”. Täältä löydät myös hakemuksestasi annetut lausunnot. Mikäli haluat lisätietoja rahoitetuista hankkeista, toimi näin: - Tarkista päätösaikataulu - valitse päätösvuosi - valitse vastuualueeksi toimikunta tai vastaava, jolle osoitit hakemuksen - valitse hauksi hakuilmoituksessa mainittu haku, johon olet jättänyt hakemuksen. Tulokseksi saat luettelon hankkeista, joita on päätetty rahoittaa. Mikäli hausta on laadittu tiedote, siihen on linkki tulosteen otsikossa. Rahoitettujen hankkeiden päätösnumeroa klikkaamalla saat näkyviin kunkin hankkeen julkisen kuvauksen.


text: Heipä hei kaikki, viime päivittelykerrasta onkin hujahtanut jos jonkin aikaa Arnoldit oli ja meni, olihan se hieno kokemus olla yksi 16 maailman parhaasta Pro kisaajasta joille kutsu kilpaan lohkesi Itse kisat Columbuksessa olivat siltä osin tutut että edellis vuonnahan kilpailin samalla lavalla amatöörinä. Oli hieman eri meininki noissa Pro kisoissa Aikataulut pitivät ja koko kisa meni lipuen eteenpäin. Ei siis tarvinnut istua ja odotella kisakokouksissa sun muissa Arnoldien jälkeen tein suuren päätöksen liittyen kisaamiseeni. Vaihdoin nimittäin valmennusryhmääni. Sanotaan että joku ohjelma toimii tietyn aikaa ja sen jälkeen joka tehtävä päivitystä tai minun tapauksessani laittaa valmentaja vaihtoon. En ollut täysin tyytyväinen fysiikkaani Bikini International kisassa. Kroppa oli omasta mielestä huipussaan MM-kisoissa ja sen jälkeen se ei enää jaksanut jatkaa samalla kaavalla, stressi jonka alla se jatkuvasti oli alkoi näkymään fysiikassa ja jaksamisessa. Toivottua kehitystä ei tapahtunut eikä kisakuntokaan ollut sellainen mihin itse oli tottunut. Siihen saattoi vaikuttaa myös se että ennen Arnoldia dietti vedettiin ensi kertaa niin tiukalle että meinas suoni puhjeta päästä ja sen lisäksi aerobiset tuplattiin. Kerran aiemmin vuosia sitten kävin tuon tyyppisen prepin läpi ja lopputulos ei ollut hjyvä. Vika tikki itselle oli se kun sain Bikini Internationalia seuraavan ruokikseni jossa minulle ilmoitettiin (seuraaviin kisoihin 5kk) että kalorit olisivat 1300 ja aerobisen jumputtamista jatkettaisiin. Juu ei. Pää ja kroppa tarvitsivat lepoa ja kisoja silmällä pitäen muutosta. Maaliskuun lopussa asiaa jonkin aikaa mietittyäni otin yhteyttä mm. Nicole Wilkinsin valmentajaan Kim Oddoon, jonka kanssa löysimme pian selvät ja samat sävelet sen suhteen mitä muutoksia fysiikkaan tulisi tehdä. Aiemmin piti kiinnittää huomiota ettei yläkroppa kasvaisi yhtään. Itse en oikein ollut samaa mieltä, joten ilahduin kun Kim ilmoitti että nyt lisätään hieman muotoa yläselkään ja olkapäihin ja treenataan kunnolla . Jalat eivät kaipaa lisää massaa mutta tässä lajissa hanuriosasto ei mielestäni voi olla koskaan liian suuri. Aerobisen määrä ja laatu järkevöityi. Mennään tasan sen mukaan missä fysiikka sillä hetkellä on ja pienillä muutoksilla annetaan kropalla ärsykkeitä muutoksiin. Ei siis enää kahden tunnin aerobissessioita. Kovaa humpataan edelleen mutta ei liikaa. Suurin muutos tuli siis treeniin ja siihen että treenivoluumi laski huomattavasti. Ruoka-aineet ovat lähellä aiempia, mutta kalorimäärä selkeästi sopivampi (hieman nostettiin). Seuraavat kisat ovat Suomen ensimmäiset bikini Pro kisat eli Nordic Pro elokuun 31 päivä Lahdessa. Kisat lähdetään luonnollisesti voittamaan ja nappaamaan yksi Olympia paikka. Kuullaan taas -Annamiina-


text: Julkaistu 23.5.2013, klo 13:36 Kun kävelee kaupasta ulos banaaneja täynnä olevan muovikassin kanssa, saattaa hetken aikaa ihmetellä, mihin on tullut hypättyä mukaan. Sama tunne voi iskeä silloin, kun huomaa katsovansa mm-lätkää lähes tuntemattomien ihmisten kanssa toisella puolen Suomea ja pelaavansa juomapelin sijasta liikuntapeliä, jossa mm. venytellään aina, kun tulee pitkä kiekko, hakataan nyrkillä lattiaa vastustajan tehdessä maalin ja matkitaan fanien reaktioita, kun he tajuavat olevansa ruudussa. Ja jos muulloin vielä pysyy todellisuudessa kiinni, ote irtoaa viimeistään sitten, kun näkee työkaverin jonglööraavan viittä työtehtävää ilmassa ja olevan kolmessa eri tilassa yhtä aikaa. Hetkinen, eikö OSAKOssa töissä oleminen meinannutkaan sitä, että suunnitellaan vaan bileitä ja käydään sitten niissä? Kaksi kuukautta sitten olin vielä tavallinen opiskelija. Tavallinen siinä mielessä, että valmistumiseen suunniteltu normiaika oli jo kulunut ja tarkoitus oli aloittaa opinnäytetyön tekeminen. Kuukausi sitten opiskelijakuntamme edustajisto päätti ottaa allekirjoittaneen töihin, ja sen jälkeen viikot ovat hukkuneet oppimiseen ja välittämiseen. Kaksi kuukautta sitten en tiennyt, mitä liikuntatuutorit ovat; kaksi viikkoa sitten olin mukana kouluttamassa heitä. Siinä välissä opin, että liikuntatuutorit ovat tuutoreita, jotka järjestävät erilaisia liikunnallisia tapahtumia eri ryhmille ja liikkuvat heidän kanssaan. Tarkoituksena on löytää yhdessä mukavia tapoja liikkua ja päästä viimeistään nyt yli peruskoulun pakkoliikunnasta. Miten, sitä mietitään syksyllä tarkemmin ensi vuoden liikuntatuutorien kanssa, kun koulutus jatkuu. Toissaviikon koulutuksessa ohjelma oli vielä teoriapainoitteista, mutta silti koulutettavat vaikuttivat olevan täynnä intoa ja ideoita. Ensi viikolla koulutettavina ovat uudet häirintäyhdyshenkilöt. Siis opiskelijat, joihin voi ottaa yhteyttä, jos on kokenut tai epäilee kokeneensa häirintää ja haluaa keskustella tapahtuneesta luottamuksellisesti. Kouluttaminen itsessään on mielenkiintoinen prosessi. Muutaman tunnin koulutuksen takana voi olla kymmenien tuntien työ: perehtymistä, suunnittelua, järjestelyä, tiedottamista, materiaalien laatimista, kaupassa käyntiä ja kahvinkeittoa. Esiintymistaitojensa lisäksi pääsee siis helposti testaamaan vuorovaikutus-, organisointi- ja catering-taitojaan. Onneksi välillä pääsee nauttimaan koulutusten antimista katsomon puolelta, itse viimeksi viime viikolla OSAKOn järjestökoulutuksessa, jossa opittiin kokoustekniikkaa ja esiintymistä, sekä Opiskelijoiden Liikuntaliiton järjestämässä liikuntavastaavien tapaamisessa Nurmijärvellä. Kokoukset ja palaverit ovat viimeisen kuukauden aikana tulleet harvinaisen tutuiksi. Niiden lisäksi pääsin eilen debytoimaan opiskelijanäkökulman sanansaattajana työryhmässä, aiheena opiskeluhyvinvointi. Mutta onhan niitä bileitäkin. Tänään on aihetta iloita, sillä illalla juhlitaan 16-vuotiasta OSAKOa cocktail-tilaisuuden ja Super Sweet Sixteen -synttäriteemabileiden muodossa. Tämän viikon haiku onkin omistettu meidän omalle pärinäpupulle: Elämä haisee Vaikka kasvatkin, muista: Oot super upee Pinja Laukkanen OSAKOn hallituksen jäsen Kesä on taas täällä! Ja me värikkäät trapestilaisetkin jäädään kesälomalle. Toimisto hiljenee, mutta onneksi vain kesän ajaksi. Taas syksyllä meidät voi bongata reippaina tutulta toimistolta. Vuosi on mennyt hyvin. Trapestin kevääseen on mahtunut paljon: onnistunut markkinointikampanja, uusia asiakassuhteita, paljon asiakastapaamisia, palavereita, ständeilyä, projekteja, verkostoitumista, munantuunausta, vappurastin pitoa. Kaikilla työntekijöillä on riittänyt tekemistä ja moni on kuulemma vuoden varrella oppinutkin jotain. Onneksi välillä on kuitenkin ehtinyt istahtaa toimiston sohvalle vain juomaan kahvia. Viimeisimpänä kampanjana käynnistyi uusien trapestilaisten rekrytointi. Vakituisia paikkoja vapautuu syksyksi useita, sillä uusi, alkava lukuvuosi tuo tullessaan monelle trapestilaiselle uudet tuulet. Moni onkin ollut kiinnostunut toiminnastamme. Henkilöstövastaavana olen päässyt porisemaan kahvikupin ja haastattelulomakkeen ääressä potentiaalisten hakijoiden, mahdollisten tulevien trapestilaisten kanssa. Kampanja jatkuu vielä syksylle, joten toiminnastamme kiinnostuneet voivat vielä kesän ja alkusyksynkin aikana laittaa tulemaan vapaamuotoisia hakemuksiaan. Vaikka kesä on ehdottomasti parasta aikaa vuodesta, on jollain tapaa haikeaa jättää Trapestin työporukka muutamaksi kuukaudeksi. Sen verran mukavaa porukkaa meillä on töissä. Lukuvuosi huipentui henkilöstön virkistysiltaan viime perjantaina Ravintola Pannussa mitä parhaimmassa säässä ja seurassa. Iltaan kuului hyvää ruokaa ja juomaa, naurua ja aurinkoa. Tästä on hyvä aloittaa kesä. Mahtavaa kesää koko Trapestin porukalta! Terveisin Noora Väänänen Henkilöstövastaava Trapesti Oy Vapun jälkeinen viikko naisyrittäjien ja -johtajien opintomatkalla New Yorkissa oli unohtumaton elämys. Päivät olivat täynnä ohjelmaa. Matka alkoi Manhattanin kiertoajelulla. Greenwich Village, Soho ja Harlem näyttivät sunnuntaiaamun rauhassa trendikkäiltä paikoilta. Keskuspuisto yllätti vehreydellään ja kukkaloistollaan. Vierailukohteitamme olivat New Yorkin yliopisto, YK, Suomen Pääkonsulaatti, kauppakamari, hotelliketjut sekä suomalaiset yritykset. Professori Jukka Laitamäen johdolla tutustuimme matkailun tulevaisuuteen ja trendeihin sekä palvelualojen uusiin liiketoimintamahdollisuuksiin. YK:n Päämaja istuntosaleineen näytti tutulta uutisista. Suomenkin istumapaikka sieltä löytyi. Se, että Suomi ei päässyt YK:n turvallisuusneuvoston jäseneksi, tuntui virkamiehiämme vieläkin harmittavan. Nordean New Yorkin edustaja kertoi pankkitoiminnasta Yhdysvalloissa. Sekkien käyttö maksuvälineenä on edelleenkin hyvin yleistä. Sellainen edistysaskel on kuitenkin otettu, että sekin voi nykyään myös lähettää skannattuna eteenpäin! Työmarkkinat ovat hyvin toisenlaiset kuin Suomessa ja Euroopassa. Työntekijöiden järjestäytymisaste on alhainen ja työvoimavaltaisia palvelualan tehtäviä New Yorkin alueella on paljon, teollisuutta ei niinkään. Kansallisuuksien kirjo tässä kansojen sulatusuunissa näkyi sekä työpaikoilla että kaduilla. Hotellimme sijaitsi keskeisellä paikalla, lähellä Times Square -aukiota. Tämä uudenvuodenyön uutiskuvista tuttu, jättimäisten valotaulujen ympäröimä paikka oli täynnä ihmisiä yötä päivää. Liikenne Manhattanilla on kaoottista, mutta ihme ja kumma sujuvaa. Liikkuminen onnistui hyvin kävellen, keltaisilla takseilla tai metrolla. Vapaa-ajan ohjelmaamme sisältyi muun muassa Broadway –musikaali ja Manhattanin ympäriristeily. Mieleen jäi lähtemättömästi Manhattanin silhuetti pilvenpiirtäjineen mereltä päin katsottuna. Matka avasi ovia mielenkiintoisiin paikkoihin. Vastaanotto joka paikassa oli hyvin ystävällistä. Tämän jälkeen on helppo ottaa tarvittaessa yhteyttä henkilöihin ja organisaatioihin, joihin tutustuimme. Ajatukseksi jäi - tänne voisi tulla uudelleenkin! Päivi Vesala, yksikönjohtaja Historian lehtien havinaa kuuluu Tekniikan kirjaston perällä olevasta vitriinirivistä, missä on meidän vanhojen kirjojen kokoelmamme. Kuvassa näkyy siitä osa. Nyt kun luonnonvara-alan yksikkö muuttaa tänne Kaukovainion kampukselle, niin sen kirjasto myös. Siis Luonnonvara-alan kirjaston kokoelma siirtyy osaksi Tekniikan kirjaston kokoelmaa. Äkkipäätä tämä tuntuu haikealta. Tekun kirjasto ei enää olekaan pelkkää tekniikkaa, tänne tulee jotain uutta ja erilaista. Mutta hetkinen! Tarkemmin ajateltuna niin luonnonvara-ala taitaa olla melko teknistä nykyään. Ei kai monessa navetassakaan enää käsin lypsetä! Bioenergiakirjat sopivat hyvin tänne meidän energiatekniikan kirjojen joukkoon. Eikä viherrakentamistakaan ihan lapiolla ja haravalla tänä päivänä tehdä. Eli kirjastomme kirjakokoelma vain laajenee ja monipuolistuu tekniikan osalta. Katsokaapa muuten tarkkaan mitä alla olevassa kuvassa näkyy (voit klikata kuvan suuremmaksi). Eipä tämä luonnonvara-ala meille taida uutta ollakaan. Ja onhan se kiva, että näiden teknillisten kirjojen joukkoon saamme myös kasvioppaita ja muuta vähän maanläheisempää kirjallisuutta. Tekniikan kirjaston juurethan ovat 1894 alkaneessa Teollisuuskoulussa. Teollisuuskoulusta tuli Oulun teknillinen koulu vuonna 1940 ja siitä Oulun teknillinen oppilaitos 1960 ja Oulun seudun ammattikorkeakoulun tekniikan yksikkö 1996. Tuntuu hienolta olla näin pitkän oppilaitoshistorian jatkumossa. (Stenius 2002, 196-201.) Nyt kesällä siirrämme kirjat Sanginsuusta tänne Kotkantielle. Eihän tässä mitään hätää olisi, mutta kun Tekniikan kirjaston kattoremontti sattui myös tälle kesälle. Kysäisimme varovaisesti, voisiko jostain remonttialueen nurkasta päästä käymään kirjaston tiloissa tekemässä uudelle kokoelmalle tilaa. No eikö mitä, urakoitsija ilmoitti että rakennetaan väliaikaiset seinät remonttialueen ympärille, niin kirjastoa voi käyttää ihan hyvin. Metelistä voi tietysti olla vähän haittaa ainakin herkimmille. Miten saamme kaikki kirjat sopimaan? Onneksi meillä onkin ollut hyvin tilaa täällä ja vapaita hyllymetrejä löytyy. Lisäksi kellarista löytyi muutama hylly lisää, jotka on joskus poistettu, että on saatu lisätilaa ryhmätyön tekijöille. Nyt saimme sovitettua nämä hyllyt siten, että ryhmätyötila ei vähene, vaan välissä olevat hyllyt saattavat jopa rauhoittaa tilaa. Siis tervetuloa uudet tuulet, kirjat ja asiakkaat tänne Tekniikan kirjastoon elokuussa! Katto ei enää vuoda ja kirjaston kokoelma on entistä laajempi ja mielenkiintoisempi! Lähteet: Stenius, A. 2002. Oulun teknillisen oppilaitoksen/OAMK teknillisen osaston koulutus. Teoksessa M. Kähkönen (toim.) Pohjoinen urakka. [Helsinki]: Rakennusteollisuuden keskusliitto, 196-203. Kähkönen, Martti. Pohjoinen urakka : Rakennusteollisuus RT Pohjois-Suomen piiri ry 1972-2002 / Toimittaja Martti Kähkönen. [Helsinki] : Rakennusteollisuuden keskusliitto, 2002. ISBN 952-9831-96-X (sid.). It is no doubt that the summer holiday is fast approaching. For some students in the School of Engineering, theirs have started already because some of them have already finished their yearly exams and project works, while others will be starting theirs at the end of this month-May, 2013. Summer Holiday is one of the major holidays that students, most of the time, are always looking forward to each year. It is the longest holiday for students and also a period that students can do some other activities of their interest. Below are some of the activities that students like to engage in during summer. Summer Jobs/Internships: This period of summer is a very good time for students to do some part-time or full-time jobs or Internships. Although finding some of these jobs or placements can be sometimes quite challenging but for some who have been able to find some jobs or internships, were able to achieve that as a result of how persistent they were in searching for such opportunities. Another good idea for finding this kind of jobs or placements was by asking some of their friends, loved ones or classmates who have already found one to recommend them to their boss. This could also be a very helpful guide for those who have not be able to find any summer jobs/Internship yet Summer Courses: For some students, summer holiday is a very good opportunity for them to take some extra courses of their choices. It could also be some certification courses, tutorials on some special courses of interest. During normal school periods, doing most of these extra courses can be very demanding, if not impossible, and that is why most students prefer to take these extra courses during summer. Another reason why students take this kind of summer courses is if they are not able to find any summer job or internships. So they will prefer to still keep themselves productively busy by taking some these extra courses. Extra Activities: Some students would like to take full advantage of these summer holiday by going to driving school to learn how to drive. Other would prefer to travel to their home country to spend quality time with their families and loved ones or travel other countries to visit their friends as well. In all, the above listed summer activities are not limited to all the activities that students can embark on during summer. These are just some of the most common activities that students can do during summer holidays. During summer holidays,students are usually at liberty to embark on whatever productive activities that are of personal interest to them.


text: The Little Mermaid II Koe Disneyn taika tässä PlayStation-klassikossa. - Tutki meriä ja rantoja pienellä merenneidolla Arielilla ja hänen siskollaan Melodylla. - Matkan varrella tapaat myös Sebastian-ravun, kuningas Tritonin ja ilkeät merinoitasiskokset. Shin Megami Tensei: Persona 3 Portable Koe suosittu roolipelieepos tien päällä. - Liity salaiseen koulukerhoon ja käytä Persona-voimia taistelussa mystisiä Shadow-vihollisia vastaan. - Luo ystävyyssuhteita, jotka joutuvat koetukselle vaativissa tiimipohjaisissa taisteluissa. - Sankarisi sukupuolen perusteella sinulle avautuvat tietyt työt, taidot, sivutehtävät ja suhteet. SkyDrift Jos et voi ohittaa kilpakumppaneitasi, ammu heidät alas! - Mestarillista lentämistä ja taistelua taivaan vaarallisimpia vastustajia vastaan. - Kilpaile Havaijin saarten, Alaskan ja Grand Canyonin yllä yhdellä kahdeksasta huippulentokoneesta. - Ammu enintään seitsemän kaveriasi taivaalta hektisessä moninpelitilassa PlayStation Networkin kautta. Warlords® Älä anna armoa, älä ota vankeja ja taistele kuolemaan asti tielläsi kohti sotaherruutta. - Käytä kaikkia taitojasi ja erilaisia strategioita puolustaessasi linnaasi tulta hönkivältä lohikäärmeeltä. - Kasaa joukkosi ja tuhoa vihollisen muurit, korjaa omasi ja saavuta taktinen etu valtaamalla komentopisteitä. - Käy veriseen valtataistoon ystävien kanssa tai heitä vastaan kamppailu- tai yhteistyötilassa, paikallisesti tai PlayStation Networkin kautta. Mortal KombatTM Arcade Kollection Kolme klassikkotappelupeliä yhdessä päällekäyvässä, ladattavassa paketissa. - Katso, mistä pahamaineiset Fatalityt, säälimättömät ottelut ja tappavat taistelijat ovat saaneet alkunsa ja tutustu tähän kolmen ensimmäisen Mortal Kombat -pelin kokoelmaan. - Osallistu alkuperäiseen Mortal Kombat -turnaukseen Sub-Zerona, Scorpionina tai yhtenä viidestä muusta legendaarisesta taistelijasta. - Mortal Kombat II:ssa saat käyttöösi uusia Fatalityja, murhaavia hyökkäyksiä ja tappokone Jaxin. - Ota kohtalo omiin käsiisi Mortal Kombat III:ssa Kombat Kodes -koodien avulla ja kurita vastustajia kätketyillä hahmoilla. SHIFT extended Ainutlaatuinen tasohyppelypulmapeli saapuu PSP:lle ja Playstation 3:lle. - Kiusaa aivosolujasi suositun pelin päivitetyssä PSP- ja PS3-versiossa. - Kaksi kertaa enemmän sisältöä kuin alkuperäisessä pelissä. - Sisältää erikoistoimintoja ja pelillisiä erikoiselementtejä. Fort Commander: King's Gambit Komenna keskiaikaisia armeijoita ja rakenna imperiumi uudessa mogulien aikakauteen sijoittuvassa versiossa klassisesta torninpuolustuspelistä. - Puolusta ainutlaatuisia taistelukenttiä ja valloita mogulien aikakauden mahtavimmat kuningaskunnat. - Hyödynnä maan resurssit ja rakenna sotavoimat, jotka pystyvät puolustautumaan pelottavampiakin vihollisia vastaan. - Suorita kolmessa eri tilassa 14 ainutlaatuista tehtävää ja koe jännittävä nousu maailman mahdiksi. N.O.V.A. – Near Orbit Vanguard Alliance Liity taisteluun ihmiskunnan tulevaisuudesta mukaansatempaavassa avaruusoopperassa. - Kolmetoista tasoa sijoittuvat viiteen eri ympäristöön: viidakko, lumiset vuoret, avaruusalus, bunkkeri ja muukalaiskaupunki. - Valittavanasi on kuusi asetta – rynnäkkökivääri, haulikko, kiikarikivääri, käsiase, raketinheitin ja plasmatykki. Lisäksi joillain tasoilla on kranaatteja ja konekivääritorneja. - Uppoudu upealla grafiikalla viimeisteltyihin 3D-ympäristöihin. Where is my Heart? Kolmen hirviön perhe eksyy hämmentävään ja outoon metsään. - Uppoudu Where is my Heart? -pelin erikoiseen maailmaan ja auta hirviöperhe takaisin kotiinsa Heart Tree -puulle. - Pelaa vuorollaan jokaisena hirviönä ja tutustu Land of the Fireflies -maailmaan. Tapaa lapsekkaan avulias Antler Ancestor, ystävällinen Rainbow Spirit of True Sorrow ja ristiriitainen Bat King. - Koe perheen hämmennys ja tunteet.


text: Sekstantti Sekstantti on vesi- tai ilma-aluksen astronomisessa navigoinnissa käytettävä optinen laite, jota käytetään määritettäessä aluksen paikka suhteessa taivaankappaleeseen: planeettoihin, tähtiin, aurinkoon tai kuuhun. Sekstantti on laite, jolla voidaan hyvin tarkasti mitata kulmia. Tähtitieteelliseen paikanmääritykseen sisältyy yleensä taivaankappaleen korkeuden mittaaminen. Korkeudella ymmärretään havaintopaikasta horisonttiin ja taivaankappaleeseen piirrettyjen puolisuorien välistä kulmaa. Vertaamalla korkeusmittausta merenkulun taulukoista ilmenevään taivaankappaleen todelliseen korkeuteen saadaan selville suora, jonka kohdalla alus sijaitsee. Kahden tai useamman tällaisen suoran määrittämisellä voidaan määrittää aluksen sijainti. Suurin kulma, joka sekstantilla voidaan mitata, on 120 astetta. Taivaankappaleen korkeusmittauksiin riittää varhaisemman kulmamittauslaitteen oktantin suurin mittauskulma 90 astetta. Kuun ja tähtien välisen kulman mittaamiseen perustuvan paikannusmenetelmän käyttöön tarvitaan kuitenkin sekstantin ulottuvuuksia. Sekstantin rungossa on liikkuva peili (alidadi), joka on kiinnitetty kulma-asteikkoon, sekä kiinteä puoliläpäisevä peili, joka heijastaa kohteen suoraan riippumatta asetetusta kulmasta. Mittaus tapahtuu siten, että haluttu taivaankappale tähdätään okulaariin näkyviin. Tämän jälkeen säätämällä liikkuvaa peiliä kappale "pudotetaan" horisontin (merenpinnan) tasolle. Tämän jälkeen voidaan kulma-asteikolta sekstantin sivulta lukea kulma horisontin ja taivaankappaleen välillä. Kulma voidaan hienosäätää noonioasteikon kautta. Merenkulun taulukot perustuvat päiväntasaajan määrittämän tason ja maan keskipisteestä taivaankappaleen kautta vedetyn puolisuoran väliseen kulmaan, joka on eri kulma kuin sekstantilla mitattava korkeuskulma. Tämän takia sekstantin näyttämää joudutaan usealla tavalla korjaamaan ennen kuin se on hyödyllinen. Hyvälaatuisella sekstantilla päästään käytännössä noin 0,1 kulmaminuutin mittaustarkkuuteen. Mittaustarkkuus on kuitenkin eri asia kuin paikannustarkkuus eikä paikannuksen virhe ole suorassa suhteessa mittausvirheeseen. Harjaantunut navigoija kykenee sekstanttipohjaisilla menetelmillä pääsemään muutaman meripeninkulman paikannustarkkuuteen. Lähteet [muokkaa] - Löfgren Kaj-Erik: Avomerinavigointi. Helsinki: Suomen Navigaatioliitto. ISBN 978-952-95037-2-8.


text: Taiwanilainen puhelinvalmistaja HTC on julkaissut viralliset talouslukunsa (pdf) vuoden 2012 ensimmäisen vuosineljänneksen osalta. Yhtiön tuloksen odotettiin jäävän erittäin vaisuksi ja ennustukset pitivät paljolti paikkansa. Ensimmäisen neljänneksen aikana yhtiön liikevaihto oli noin 1,7 miljardia euroa. Vuosi takaperin liikevaihto oli vielä noin 2,6 miljardia, mikä tarkoittaa lähes ...Lue uutinen kokonaisuudessaan Tilaa AfterDawnin viikoittainen uutiskirje.


text: This manual was created for Sarge's debian-installer, based on the Woody installation manual for boot-floppies, which was based on earlier Debian installation manuals, and on the Progeny distribution manual which was released under GPL in 2003. Tämä ohje on kirjoitettu DocBook XML -kuvauskielellä. Tulostusmuodot tuotetaan ohjelmallisesti paketteja docbook-xml ja docbook-xsl käyttäen. Tämän ohjeen ylläpidettävyyttä parannetaan hyödyntämällä lukuisia XML:n ominaisuuksia, esimerkiksi entiteettejä ja profiloinnin attribuutteja. Niitä käytetään kuten ohjelmointikielten muuttujia ja ehtorakenteita. Tämän ohjeen XML-lähdekoodissa on tietoa kaikista eri arkkitehtuureista — profiloinnin attribuuteilla erotetaan arkkitehtuuririippuvat osat. Tämän version suomentaja on Tapio Lehtonen email@example.com ja Esko Arajärvi firstname.lastname@example.org. Aikaisempia Debianin asennusohjeita ovat suomentaneet myös Panu Hällfors, Tommi Vainikainen ja Antti-Juhani Kaijanaho. Tarkistusluvusta kiitos lokalisointi.org:n postituslistalle laatu.


text: Helsinki-Vantaan lentoaseman terminaalilaajennus avattiin 11.12.2009 kaukolentomatkustajien käyttöön. Finavia käynnisti elokuussa 2006 Helsinki-Vantaan terminaali 2:n (silloinen ulkomaanterminaali) kaukoliikenteen tilojen laajennuksen ja uuden matkatavaran käsittelykeskuksen rakentamisen. Kyseessä on Finavian historian suurin investointi. Hankkeen kokonaiskustannusarvio on 143 miljoonaa euroa, josta yli puolet investoidaan uuteen matkatavaran käsittelykeskukseen. Uuteen laajennusosaan tulee tilaa yhteensä 39.000 m2. Kolmikerroksisen terminaalilaajennuksen kaksi alimmaista kerrosta on varattu matkatavaroiden käsittelyyn, bussiporteille, teknisille tiloille ja paloaseman käyttöön. Uusissa matkatavaratiloissa käsitellään tulevaisuudessa valtaosa lentoaseman ulkomaanliikenteen matkatavaroista. Laajennuksesta rakennetaan matkatavaroille kuljetintunneliyhteys muihin terminaaleihin. Terminaalin 2 laajennuksella varaudutaan vastaamaan Aasian ja Euroopan välisen vaihtomatkustusliikenteen kasvuun. Aasian-liikenne monipuolistaa Helsinki-Vantaan suorien Euroopan-kohteiden tarjontaa ja lisää lentojen määrää suosituimpiin kohteisiin. Laajennuksen valmistuttua Helsinki-Vantaalla on kahdeksan laajarunkokoneille tarkoitettua matkustajasiltaa nykyisten viiden sijaan. Uusiin matkustajasiltoihin mahtuvat Airbusin A340 ja 350 -koneet. Ajankohtaista remontin vaikutuksista terminaalissa 2 4.4.2008 Ulkomaanterminaaliin valmistuu ylellinen wellness-kylpylä ja moderni matkatavarakeskus (Finavian tiedote) 8.11.2007 Helsinki-Vantaan lentoaseman ulkomaanterminaalin laajennushankkeen peruskivi muurattiin (Finavian tiedote) Huikeaa rakentamista - Helsinki-Vantaa jatkaa kasvuaan (Finavian vuosikertomus 2006) 29.08.2006 Helsinki-Vantaan lentoasemalla mittava ulkomaanterminaalin laajennus (Finavian tiedote) Laajennuksen jälkeen terminaali on mitoitettu 15 miljoonalle matkustajalle (kasvua 30 %) ja 13,5 miljoonan matkatavarayksikön (kasvua 43 %) käsittelyyn vuodessa. Aikataulu: Valmis syksyllä 2009 Kuvamateriaali Katso viedo laajennuksen avajaisista STT:n sivuilta. Suunnittelijat: Pää- ja arkkitehtisuunnittelija: Parviainen Arkkitehdit Oy Rakennesuunnittelija: A-Insinöörit Oy Pohjarakennussuunnittelu: Finavia (Lentokenttätekniikka) LVIA-suunnittelija: Tuomi Yhtiöt Oy Sähkösuunnittelija: Insinööritoimisto Olof Grandlund Oy Palotekninen suunnittelija: L2 Paloturvallisuus Oy


text: Kävely parannuskeinon hyväksi Toivon antaminen Caymansaarten naisille Tänä vuonna 1,5 miljoonan ihmisen maailmanlaajuisesti odotetaan saavan tietää, että heillä on rintasyöpä. Rintasyöpä on yksi maailman yleisimmistä syövistä, mutta Caymansaarilla tästä hoidettavasta sairaudesta on vaikea saada tietoa. Sijainti: Grand Cayman, Caymansaaret Lionit astuvat kuvaan Tropical Gardensin lionsklubi päätti puuttua asiaan. Lionit tarjosivat paikkakuntalaisille tietoa, valistusta ja resursseja ja jakelivat satoja mammografiakuponkeja. ”Teimme tästä tunnusomaisen hankkeemme, koska aihe on lähellä sydäntämme”, sanoi Tropical Gardens Lions Clubin jäsen Carmin Godfrey. Lionit perustivat myös 5 kilometrin muistokävelyn, johon osallistuu vuosittain satoja kävelijöitä ja juoksijoita. Lisäksi he järjestävät rahallista ja emotionaalista tukea hoidossa oleville naisille. Kova työ kannattaa Lionit eivät kuitenkaan tyytyneet siihen. Koska useimmat rintasyövät voidaan hoitaa, jos ne havaitaan ajoissa, lionit aloittivat useita valistushankkeita. Lionit järjestävät joka vuoden lokakuussa tapaamisia kussakin Grand Caymanin seitsemästä kunnasta. Näissä seminaareissa käsitellään rintojen terveyttä, mammografioita, itsetutkimuksia ja riskitekijöiden pienentämistä. Ponnistukset ovat vaikuttaneet: paikallisen lääkärin mukaan edistyneiden rintasyöpien määrä on vähentynyt merkittävästi, ja he tapaavat rintasyöpäpotilaansa entistä varhaisemmassa vaiheessa. Se on lisännyt hoitojen onnistumisastetta. ”Halusin vain kiittää, ette voi tietää, miten tärkeää tukenne on”, sanoi rintasyövästä selvinnyt Becky Ebanks. ”Se pelastaa elämän joka päivä.” Faktoja pikaisesti Lionit järjestävät joka vuosi 500–600 kuponkia maksuttomaan mammografiaan. Yli 5 000 naista on hyötynyt lionien järjestämistä koulutus- ja ehkäisytoimista. Vihjeitä ja välineitä Tee siitä totta: Miten valistuskampanja koordinoidaan Miksi klubissa päädyttiin tähän hankkeeseen? » Kun aloitimme tämän hankkeen vuonna 1997, Caymansaarilla ei ollut helposti saatavia rintasyöpää käsitteleviä koulutusresursseja. Halusimme lisätä tietoisuutta ja tarjota välineitä riskiryhmään kuuluville naisille. Miten lionit aloittivat hankkeen? » Ryhdyimme yhteistyöhön paikallisten terveydenhuollon ammattilaisten kanssa ja kerroimme aatteestamme tiedotusvälineille. Päätimme, millaisia aktiviteetteja haluamme järjestää, kuten seminaarit ja 5 kilometrin kävelyn. Sitten päätimme, miten lisäämme näihin tapahtumiin hyödyllistä, asiaan liittyvää tietoa. Miten tapahtumia mainostetaan? » Levitämme sanaa kaikissa mahdollisissa tiedotusvälineissä televisiosta Internetiin. Luotamme myös siihen, että lionit kertovat seminaareistamme ja kävelystämme ystävilleen ja naapureilleen, jotta into säilyisi. Mitä resursseja hankkeen ylläpitämiseen tarvitaan? » Otamme innokkaasti vastaan kaikki vapaaehtoistyöntekijät. Turvaudumme paikkakuntalaisten ja paikallisten yritysten rahalliseen tukeen. Otamme myös avosylin vastaan terveydenhuollon ammattilaisten avun naisten kouluttamisessa varhaiseen havaitsemiseen ja ehkäisyyn. Erityisiä neuvoja? » Liikemomentti on tärkeää. Heti, kun tämän vuoden 5 kilometrin kävely ja seminaari on toteutettu, aloitamme seuraavan vuoden tapahtumien suunnittelun. Kehitämme tapahtumia jatkuvasti, jotta pysyisimme uusimpien lääketieteellisten tietojen tasalla. "Tämä aihe on meille erittäin tärkeä." Carmin Godfrey, Tropical Gardens Lions Club "Se voi tapahtua kenelle tahansa. Valistus on avain. Naisille on vain opetettava, että he voivat hallita terveyttään." Becky Ebanks, Rintasyövästä selvinnyt "Edistyneiden rintasyöpien määrä on vähentynyt valtavasti. Nykyisin havaitsemme ensimmäisen ja toisen vaiheen tapauksia, joista monet saadaan parannettua." Tri Steve Tomlinson, Luennoitsija rintasyövän ehkäisyseminaareissa